qundao/data-zh-poetry huggingface dataset:
香港书感
作者：丘逢甲
朝代：清

海色不可极，西风吹鬓丝。中朝正全盛，此地已居夷。异服鱼龙杂，高巢燕雀危。平生陆沉感，独自发哀噫。玫瑰纷流劫，芙蓉此煽妖。效灵无海若，得志有天骄。奇丽开荒岛，凭陵叹小朝。秋风散凉意，热血苦难消。
香港书感·其一
作者：丘逢甲
朝代：清

海色不可极，西风吹鬓丝。中朝正全盛，此地已居夷。异服鱼龙杂，高巢燕雀危。平生陆沉感，独自发哀噫。
香港书感·其二
作者：丘逢甲
朝代：清

玫瑰纷流劫，芙蓉此煽妖。效灵无海若，得志有天骄。奇丽开荒岛，凭陵叹小朝。秋风散凉意，热血苦难消。
马荦飞孝廉斋中小集，答竹坪
作者：丘逢甲
朝代：清

蚝墩墩畔话乡关，满眼沧桑客退闲。不是争墩王介甫，与君各自占东山。
鮀江喜晤许韫伯大令
作者：丘逢甲
朝代：清

崎躏台边话故晨，天涯五见异乡春。相逢岭峤投荒地，同是江淮唱义人。笔下雄文消鳄气，匣中长剑秘龙身。愁看清浅蓬莱水，满目茫茫碧海尘。小别鬑鬑竟有髭，相看都异少年时。玉山缥缈还乡梦，珠海苍凉感事诗。黄屋降尊谈粤吏，青衫收泪醉蛮姬。上公旁侍无红拂，谁识三原李药师。百粤从来地陆梁，花开争唱小南强。青天转粟穷搜括，白昼探丸各奋张。战气民偏私斗勇，愤谈人笑老生常。不须更问匡时策，且看新诗压锦囊。漭漭河流玉斧声，春风城郭客愁生。天吴紫凤图纷改，清水黄龙约未更。奉使越中无陆贾，笑人岛上有田横。九州何地犹容避，不惜浮槎万里行。乘风径欲跨南溟，游客征轮此暂停。鮀浦潮来天漠漠，鸥汀帆去雨冥冥。万方待见黄人日，五纬交连赤道星。莫笑临歧歌慷慨，沧州目极海云青。
鮀江喜晤许韫伯大令·其一
作者：丘逢甲
朝代：清

崎躏台边话故晨，天涯五见异乡春。相逢岭峤投荒地，同是江淮唱义人。笔下雄文消鳄气，匣中长剑秘龙身。愁看清浅蓬莱水，满目茫茫碧海尘。
鮀江喜晤许韫伯大令·其三
作者：丘逢甲
朝代：清

百粤从来地陆梁，花开争唱小南强。青天转粟穷搜括，白昼探丸各奋张。战气民偏私斗勇，愤谈人笑老生常。不须更问匡时策，且看新诗压锦囊。
鮀江喜晤许韫伯大令·其二
作者：丘逢甲
朝代：清

小别鬑鬑竟有髭，相看都异少年时。玉山缥缈还乡梦，珠海苍凉感事诗。黄屋降尊谈粤吏，青衫收泪醉蛮姬。上公旁侍无红拂，谁识三原李药师。
鮀江喜晤许韫伯大令·其五
作者：丘逢甲
朝代：清

乘风径欲跨南溟，游客征轮此暂停。鮀浦潮来天漠漠，鸥汀帆去雨冥冥。万方待见黄人日，五纬交连赤道星。莫笑临歧歌慷慨，沧州目极海云青。
鮀江喜晤许韫伯大令·其四
作者：丘逢甲
朝代：清

漭漭河流玉斧声，春风城郭客愁生。天吴紫凤图纷改，清水黄龙约未更。奉使越中无陆贾，笑人岛上有田横。九州何地犹容避，不惜浮槎万里行。
鮀江秋意
作者：丘逢甲
朝代：清

海上瀛洲已怕谭，浩然离思满天南。西风一夜芦花雪，鮀浦秋痕上客衫。
鮀浦喜晤萧伯瑶夜话
作者：丘逢甲
朝代：清

惊风倒吹瘦蛟舞，海底鲛人泣珠雨。客楼一夕千秋语，憧憧灯影须眉古。天涯等是沦落人，笔花黯淡愁不春。不堪更诉虫沙劫，九州举目皆鲲身。长剑倚天悲未遇，流布人间剩诗句。乾颠坤摇卧不稳，睡龙夜瞰风云气。
鮀浦将发，寄许韫伯
作者：丘逢甲
朝代：清

别怀难共海云开，更向何人借酒杯？本领依然心计拙，可怜还唱渭城来。
鲍姑祠
作者：丘逢甲
朝代：清

满目江山海气阴，鲍姑祠畔客登临。欲寻越井冈头艾，多恐神龙病已深。
鸡笼金
作者：丘逢甲
朝代：清

鸡笼山畔阵云阴，辛苦披沙一水深。宝藏尚存三易主，人间真有不祥金。
黄子惠曾由沪上同舟至直沽，一别十年矣，相见饶平县廨，尊酒话旧，赋此为赠
作者：丘逢甲
朝代：清

剪烛衙斋岁欲周，十年郭李记同舟。飞凫仙令循良治，戎马书生汗漫游。析木津潮寒旧雨，大金山月照清秋。南来喜听舆人诵，赢得廉声岭外州。
黄田山行
作者：丘逢甲
朝代：清

黄田山下寒飙肃，白发老妪当道哭。问妪何事何愁蹙？妪言有儿昨伐木，遇虎于山饱虎腹。兹山往昔安樵牧，年来有虎伤人畜。啸侣呼群食而宿，狼藉满山飞血肉。犬豕未能餍所欲，近村噬人今五六。谈者色变谁能逐？空山辗转穷无告，残年自悲成老独。嗟哉妪悲良足悲，惜尔不遇陈公网鳄时！鳄杀儿，诉公知，公杀鳄，偿孤儿，鳄且可杀，虎何能为？妪乎！今则将安之？妪悲妪徒悲，不如勿悲妪且归。妪若不归虎将来，寒云黯黯白日颓。
黄香铁先生故宅有楼翼然，今斥为酒家矣，与客饮此，追话遗事，感赋六绝句
作者：丘逢甲
朝代：清

西风吹散美人虹，七子才名冷粤中。落日满城邻笛怨，酒垆人更吊黄公。为筑高楼贮绿珠，玉山醉倒遣花扶。买丝合把吴公绣，如此怜才旷代无。草堂遗集尽风流，欲问诗中几酒楼。依旧壶卢山色好，不妨才语谶千秋。青帘风紧酒微波，更遣吴姬压酒歌。莫问黄鹂巷边宅，山塘杨柳倍愁多。赎宅何须费百千，楼头酒客正酣眠。西州曾洒山丘泪，零落羊昙更十年。诗人老去半逃形，割宅空怜乞佛灵。舍与酒徒还更胜，秋楼吊月酹刘伶。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其一
作者：丘逢甲
朝代：清

西风吹散美人虹，七子才名冷粤中。落日满城邻笛怨，酒垆人更吊黄公。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其三
作者：丘逢甲
朝代：清

草堂遗集尽风流，欲问诗中几酒楼。依旧壶卢山色好，不妨才语谶千秋。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其二
作者：丘逢甲
朝代：清

为筑高楼贮绿珠，玉山醉倒遣花扶。买丝合把吴公绣，如此怜才旷代无。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其五
作者：丘逢甲
朝代：清

赎宅何须费百千，楼头酒客正酣眠。西州曾洒山丘泪，零落羊昙更十年。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其六
作者：丘逢甲
朝代：清

诗人老去半逃形，割宅空怜乞佛灵。舍与酒徒还更胜，秋楼吊月酹刘伶。
黄香铁先生故宅有楼翼然，今斥为酒家矣，与客饮此，追话遗事，感赋六绝句·其四
作者：丘逢甲
朝代：清

青帘风紧酒微波，更遣吴姬压酒歌。莫问黄鹂巷边宅，山塘杨柳倍愁多。
黄龙观
作者：丘逢甲
朝代：清

何处天华有故宫，降王执梃去匆匆。秋风吹醒黄龙梦，牛角河山夕照中。一径陡如盘鹘起，万松怒作老龙号。伤心别有先朝史，落日空山吊汝曹。西风木末一亭孤，梦里黄龙忽有珠。我自寻秋舒倦眼，青山尽处莽平芜。
黄龙观·其一
作者：丘逢甲
朝代：清

何处天华有故宫，降王执梃去匆匆。秋风吹醒黄龙梦，牛角河山夕照中。
黄龙观·其三
作者：丘逢甲
朝代：清

西风木末一亭孤，梦里黄龙忽有珠。我自寻秋舒倦眼，青山尽处莽平芜。
黄龙观·其二
作者：丘逢甲
朝代：清

一径陡如盘鹘起，万松怒作老龙号。伤心别有先朝史，落日空山吊汝曹。
龙门之桐行，赠刘铭伯
作者：丘逢甲
朝代：清

龙门之桐斲为琴，冰丝玉徽音古音。琴师携奏九天上，繁弦急管声为瘖。百神觞帝宜有此，不信天乐翻崇今。五尺之囊裁古锦，韬以南下江湖深。明堂清庙非不用，且用邦国坊民淫。鸱鸮在泮鹙在林，凤皇不来愁人心。谁扶孤阳抑群阴，嗟哉琴德何愔愔！
养济院联
作者：丙塘居士
朝代：清
体裁：联

看诸君脑满肠肥，此日共餐常住饮；想一样钟鸣鼎食，生前都是宰官身。
题恤赠中宪大夫常理斋爱吟草殉节录后
作者：业大观
朝代：清

节义孤臣立，文章藻士专。古称三不朽，今孰两能全。崇庆推名牧，陪京产硕贤。惊才袁白燕，逸思李青莲。盾檄新磨墨，囊诗旧选钱。南宫衣染汁，西蜀舄飞仙。井络千盘栈，邛关九折鞭。文翁兴学校，宓子奏歌弦。十里青山句，一犁秋雨篇。鹭鸥行县景，蜂鸟放衙缘。治本诗书饰，胸无利欲牵。鍊神冰雪淡，养气柏松坚。小丑跳梁日，先生报国年。金川屯壁垒，昔岭拥辎軿。粟挽萧何籍，饷丰陶侃船。量沙筹算远，聚米阵图连。制府褒勋绩，端僚庆擢迁。泉流晨拜井，书逐夜鸣鸢。猝尔凶渠值，喧然战鼓阗。虫沙同化矣，玉石并焚焉。公曰驱车赴，吾宁裹革捐。刀挥竖首落，血喷贼衣溅。揭揭虬须奋，岩岩电目悬。睢阳方命霁，来歙正呼延。箕尾骑孤去，壶头迹显传。魂归辽海表，庙立浣溪边。百代神灵护，千秋俎豆绵。巷思遗爱哭，碑为感恩镌。遗稿良朋辑，幽光太史宣。何时遵剑外，瞻像拜祠前。
南乡子·九日
作者：丛祁志
朝代：清
体裁：词

佳节拟登高。一望寒山木未凋。菊酒才斟枫已醉，谁浇。摘叶题诗字有糕。风急搅林梢。何处游人帽欲飘。且插茱萸篱下饮，逍遥。夜静霜钟带月敲。
挽吴可读联
作者：东和合
朝代：清
体裁：联

死岂沽名，天鉴孤忠群喙息；官非在位，世传大统一心安。
幸鲁恭纪
作者：东野沛然
朝代：清

翠羽东巡过岱宗，回銮特幸伯禽封。金丝再奏新《韶濩》，诗礼重开古辟廱。齿及元公隆典礼，恩加下士庆遭逢。君师一德千秋合，载笔赓飏愧莫从。
送张牖如南归并讯同学诸子
作者：严临
朝代：清
体裁：七言律诗

君向金台好上书，翻然南去更何如。定知词赋应陪辇，懒托文儒漫曳裾。秋雨乡关随早雁，江程甘旨及鲈鱼。吴门老友恒相忆，不见瑶华一问余。
吕祖殿联
作者：严乘潮
朝代：清
体裁：联

看下方扰扰红尘，富贵几时，只抵五更炊黍梦；溯上界茫茫浩劫，神仙不老，全凭一点度人心。
上海育婴堂门柱联
作者：严保庸
朝代：清
体裁：联

非要誉，非内交，此谓民父母；无伐善，无施劳，以保我子孙。
史可法祠联
作者：严保庸
朝代：清
体裁：联

生有自来文信国；死而后已武乡侯。
天后宫联
作者：严保庸
朝代：清
体裁：联

受天地之中，以生一曰水；有功德于民，则祀谓之神。
小园联
作者：严保庸
朝代：清
体裁：联

愿他十邑诸公，清风扇野；容我一年四季，明月锄花。
挽妹联
作者：严保庸
朝代：清
体裁：联

佛不慈悲，失乳忍听遗女哭；兄兼负病，伤心更恐二人知。
挽妾联
作者：严保庸
朝代：清
体裁：联

不合时宜，惟有朝云能识我；独弹古调，每逢暮雨倍思卿。
挽玉麟联
作者：严保庸
朝代：清
体裁：联

百部风清，揽铜柱高标，定有英魂栖大树；九重雨泣，痛玉关乍入，不留生面画凌烟。
栖霞县署堂联
作者：严保庸
朝代：清
体裁：联

暗室中自有鬼神，倘鉴余少昧天良，甘为一钱誓死；公堂上谁非父母，最怜尔难宽国法，苦从三木求生。
江南会馆戏台联
作者：严保庸
朝代：清
体裁：联

东土征歌，问表海雄风，今乐何如古乐；南宫奏曲，听遏云高响，雅音原是乡音。
熊常铣堂联
作者：严保庸
朝代：清
体裁：联

辞家只为稻粱谋，忆老屋湖边，耕读敢忘祖德；作客剧饶诗酒兴，过平山堂下，典型如见乡贤。
熊枚堂联
作者：严保庸
朝代：清
体裁：联

狮岭播椒馨，节生孝，孝生忠，岂独簪缨夸世胄；鹅湖炊稻熟，子承父，父承祖，但凭耕读作人家。
痘神庙联
作者：严保庸
朝代：清
体裁：联

一点心苗，汝那里好生培养；十分善果，我者边总肯周全。
红楼杂剧蒋玉函新房联
作者：严保庸
朝代：清
体裁：联

好儿女天仙双寿；小团栾眉月三生。
自寿联
作者：严保庸
朝代：清
体裁：联

儒为戏，生旦净丑外副末，呼十门脚色，同拜一堂，重道尊师大排场，看破世情都是戏；学而优，五六工尺上四合，添两字凡乙，共成七调，唱余和汝小伎俩，即论文行已兼优。
褚遂良祠联
作者：严保庸
朝代：清
体裁：联

庙食褚塘，大节一生垂史册；魂归阳翟，易名千古表文忠。
贺侯理庭子婚联
作者：严保庸
朝代：清
体裁：联

雀屏妙选今公子；鸿案清芬古大家。
贺侯理庭母90寿联
作者：严保庸
朝代：清
体裁：联

开上寿初筵，九十曰耄；后重阳一日，八千为秋。
贺吴中某令长母60寿联
作者：严保庸
朝代：清
体裁：联

众母奉寿母，江南大母；三春祝千春，上巳长春。
贺张学韶40寿联
作者：严保庸
朝代：清
体裁：联

历沙碛，两度凌山，有志竟成，父子各完忠孝节；奉板舆，一条淮水，曰强而仕，弟兄同现宰官身。
贺石耀卿父70寿联
作者：严保庸
朝代：清
体裁：联

西人慈母，东人大父；北极湛露，南极寿星。
贺蔡仰斋夫妇50寿联
作者：严保庸
朝代：清
体裁：联

屈指三秋，天上又逢七夕；齐眉百岁，人间自有双星。
赠六舟上人联
作者：严保庸
朝代：清
体裁：联

商彝周鼎，汉印唐碑，上下三千年，公自有情天得度；酒胆诗肠，文心画手，纵横一万里，我于无佛处称尊。
赠徐宗干联
作者：严保庸
朝代：清
体裁：联

千里而来，徐孺子可容下榻；一寒至此，严先生尚未披裘。
赠金德辉联
作者：严保庸
朝代：清
体裁：联

我亦戏场人，世味直同鸡弃肋；卿将狎客老，名心还想豹留皮。
赠黄均联
作者：严保庸
朝代：清
体裁：联

关心夜雨疏帘，费半盏寒灯，为来日谋朝齑夕韭；回首春风上苑，剩一枝秃管，与诸君写近水遥山。
栖霞县署厅事联
作者：严保庸父
朝代：清
体裁：联

职在地方，但无忘该管地方，即为尽职；民呼父母，倘难对自家父母，何以临民。
挽冯学彦联
作者：严修
朝代：清
体裁：联

振古如兹，举世谁无老病死；惟君何憾，可传犹有画书诗。
挽张之洞联
作者：严修
朝代：清
体裁：联

任重似陈文恭，好古似阮文达，爱才如命似胡文忠，若言通变宜民，闳识尤超前哲上；使蜀有輶轩语，督鄂有劝学篇，余事作诗有广雅集，尚冀读书论世，后贤善体我公心。
挽曹锐联
作者：严修
朝代：清
体裁：联

咄咄死丧威，赖兄弟得暂相依，急难孔怀君不愧；凄凄乱离瘼，叹始终未尝主战，忧心觏闵世谁知。
挽邻人赵氏兄弟联
作者：严修
朝代：清
体裁：联

荆树荫双凋，怅招魂都隔重山，未必仙游仍作客；绿杨春不永，念读礼甫逾一载，我怀父执更思亲。
挽陈劭吾联
作者：严修
朝代：清
体裁：联

来鹤深谈，图云龙饯，廿年往事如烟，服君识烛几先，谓莽莽神州沦胥已兆；程朱道学，贾董文章，并世真儒有几，倏尔魂归天上，叹滔滔江水逝者如斯。
挽陶仲明联
作者：严修
朝代：清
体裁：联

经籍史乘、金石文字、训诂词章、医方算术、列朝掌故，旁逮海外国书，学博矣哉，我尤服君居心诚恳，虑事精详，立志坚定；劝谕讽诫、扶持调护、讨论辩驳、讲贯切磋、处世精言，兼及家庭琐事，教多术矣，君之于我忘形宾主，异姓兄弟，急难友生。
贵阳翠微阁联
作者：严修
朝代：清
体裁：古风

蛮花贡媚，瘴雨流甘，自西林相国重辟天荒，十八洞武功前无往古；佛阁吟秋，僧桥眺夕，有北江先生提倡风雅，二百年文教未坠于今。
贵阳翠微阁联
作者：严修
朝代：清
体裁：联

蛮花贡媚，瘴雨流甘，自西林相国，重辟天荒，十八洞武功，前无往古；佛阁吟秋，僧桥眺夕，有北江先生，提倡风雅，二百年文教，未坠于今。
赠胡子静联
作者：严修
朝代：清
体裁：联

融异为同，化小为大；行之以渐，持之以恒。
古风
作者：严允肇
朝代：清

世路真险巇，泰山起方寸。要盟矢天日，咄嗟不相信。耳馀刎颈交，祸机起夺印。武安倾魏其，怀酒遂成衅。睚眦按剑怒，磨牙雪馀恨。两虎不相下，报施理亦近。为国忘私仇，千秋思廉蔺。
哀淮人
作者：严允肇
朝代：清

驱车适海岱，日暮行人愁。饿夫相枕藉，老弱罗道周。挥涕前致词，淮楚是吾州。渠穿广陵道，水纳黄河流。舳舻来吴会，东北通咽喉。一朝河岸决，漫衍东南陬。百万为鱼鳖，何论田与畴！窜身来此方，苟活同蜉蝣。此方又荒旱，赤地谁锄耰？官吏责富户，朘削如仇雠。财赋一以空，猗顿皆黔娄。两地总困厄，一死夫何尤。听此肠寸结，泪下不可收。寄语当路子，闭籴非良谋。嗷嗷累千万，生理真可忧。昔闻富郑公，劝民贮乾糇。所在发廪给，去往俱自由。公私虽两困，危急庶有瘳。万邦苦饥溺，安饱亦足羞。何时灾沴息，躬耕乐行休。
洗象行
作者：严允肇
朝代：清

长安六月车尘扬，都人倾城观洗象。黄门鼓吹前导行，玉河响闸流奔放。怒蹄蹴踏苍山颓，岧峣臃肿难为状。蛮童赤身跨象背，游戏波涛觉神王。须臾牵挽出水滨，水鼻一喷飞雪浪。吾闻此乃瑶光精，西域南荒配利兵。雄姿几耐身毒战，猛力可代苍梧耕。远人来朝贡天阙，含元仗下随簪笏。豆刍饱食三品料，剑佩班陈百官列。黄须健儿不敢骑，拱立阊阖生威仪。莫言材大难为用，驯扰听受谙职司。开元天子奏众伎，金羁锦缠舞玉墀。他日重逢禄山宴，努目不拜竟死之。近闻蚁贼陷京室，象房踯躅鸣声悲。渠虽雄长亦兽类，君臣大义犹能知。呜呼，君臣大义偏能知！
白下
作者：严允肇
朝代：清

白下援师聚，钟山薄伐新。三军随庾亮，一战走卢循。虎旅屯江岸，鲸波靖海垠。论功诸将在，哀此乱离人。
穆陵关
作者：严允肇
朝代：清

驱车长城侧，税驾大岘南。崇墉当峭壁，雉堞开晴岚。晓日发扶桑，亭午日蔚蓝。萧梢谷风起，岧嵽林光含。战国恃形胜，纵横尚并兼。此地为扼塞，设险如崤函。寄奴一进军，广固空戒严。生逢承平日，往来驻征骖。父老顾我悲，横流涕渐渐。海岱古沃壤，力耕人所谙。无端被灾害，千里驱丁男。《大东》空杼轴，濒海无鱼盐。岂惟重民困，天意殊未厌。公私日殚耗，俗敝谁能堪。翘首怀古风，愿见盖与参。
观绳妓作
作者：严允肇
朝代：清

长绳罥竿高百尺，杨花雪落城南陌。美人冉冉化行云，细縠轻纨望空掷。冶袖双开舒锦臂，婆娑往来若平地。盘中小试飞燕舞，楼上惊看绿珠坠。回眸顾盼无限情，空里忽闻环佩声。天风吹入碧云去，始觉仙骨珊珊轻。轻躯上下无断续，舞罢腰肢新结束。燕钗堕地悄无声，背立当窗鬓云绿。抱得秦筝写春怨，歌唇宛转《吴趋曲》。吴歌楚舞绝可怜，谁家笑掷珊瑚鞭？
诸将杂感四首
作者：严允肇
朝代：清

建国行师自古今，千秋理乱事相寻。云龙势合欃枪扫，汗马功成带砺深。不信蒯通能相背，可无孙武善攻心。山头廷尉空凝望，星拂招摇白日阴。仙霞烽火照龙山，玉甑金庭弃草间。慷慨孤臣提汉节，指挥诸将出雄关。蒙茸垒嶂潜师度，鼓角严城振旅还。劳苦西平功第一，江东坐镇羽书闲。天彭井络望中遥，剑阁重关似建标。白帝城空王气尽，金牛峡险霸图销。汉廷却悔封雍齿，巴郡终须殄隗嚣。邛僰西南重置吏，不烦檄使下星轺。款塞诸戎拥节旄，大开屯种刈蓬蒿。戴牛佩犊经营苦，画井分疆部署劳。岂为流移增国税，即看荒秽长田毛。戈船下濑今无事，壮士休论战伐高。
诸将杂感四首·其一
作者：严允肇
朝代：清

建国行师自古今，千秋理乱事相寻。云龙势合欃枪扫，汗马功成带砺深。不信蒯通能相背，可无孙武善攻心。山头廷尉空凝望，星拂招摇白日阴。
诸将杂感四首·其三
作者：严允肇
朝代：清

天彭井络望中遥，剑阁重关似建标。白帝城空王气尽，金牛峡险霸图销。汉廷却悔封雍齿，巴郡终须殄隗嚣。邛僰西南重置吏，不烦檄使下星轺。
诸将杂感四首·其二
作者：严允肇
朝代：清

仙霞烽火照龙山，玉甑金庭弃草间。慷慨孤臣提汉节，指挥诸将出雄关。蒙茸垒嶂潜师度，鼓角严城振旅还。劳苦西平功第一，江东坐镇羽书闲。
诸将杂感四首·其四
作者：严允肇
朝代：清

款塞诸戎拥节旄，大开屯种刈蓬蒿。戴牛佩犊经营苦，画井分疆部署劳。岂为流移增国税，即看荒秽长田毛。戈船下濑今无事，壮士休论战伐高。
述哀
作者：严允肇
朝代：清

母之生我日在角，络纬鸣机夜深作。歌成《黄鹄》不忍闻，大孤啼饥小孤弱。乱离伏莽乞馀命，十口流离窜丛薄。朝呻夜吟不暂休，骨肉幸免填沟壑。长养众雏毕婚嫁，慈帏未省含饴乐。当时奉檄心独喜，今我穷悴至于此。俯仰无因供菽水，衾影之间愧人子。
送宋荔裳按察四川
作者：严允肇
朝代：清

骢马出蓟门，驾言卦岷峨。前驱负弩矢，乘传相经过。剑门天下险，锦江翻白波。近代厄铜马，西川血成河。至今劳生聚，人少豺虎多。大夫秉邦宪，兢兢志靡他。外台持风纪，霜雪变阳和。文翁宽匪弛，武侯严不苛。蜀道易平地，巴渝起新歌。琴台与卜肆，古迹犹未磨。追从访杨马，道远将如何？
寻碧山吟社遗址怀兴复诸先生
作者：严元桂
朝代：清

人事有废兴，大雅古所稀。深山闻杖履，望古长歔欷。成宏传十老，列坐吟翠微。丹青在人间，相见山林姿。衣冠并简朴，虬髯鬓如丝。我闻父老言，高名动王畿。试问蝉冕客，何如大布衣。奕世绳祖武，风流更相师。富贵慕幽胜，猿鹤咸猜疑。立言固不朽，瓣香终在斯。卓在撚须亭，邈矣古木陂。扪萝多向往，游人寻旧碑。
碧山吟社
作者：严元桂
朝代：清

已向茶楼忆孟端，更移步屧上吟坛。泉通桑苧余荒砌，涧走春申尚激湍。无复把茆堪啸咏，空传老辈此盘桓。松阴剩有残碑在，为扫苔痕仔细看。
阖闾城
作者：严元桂
朝代：清

当年防越有深谋，西筑雄都控上游。万顷波涛沉鼓角，千山云树壮旌旒。南风不散鸱夷恨，夜月空悬雉堞秋。终古兴亡何定局，一名犹为阖闾留。
一剪梅
作者：严元照
朝代：清
体裁：词

谁把空庭翠竹敲。风也萧萧。雨也萧萧。断魂未许楚词招。灯也摇摇。心也摇摇。无限关山隔梦遥。山也迢迢。水也迢迢。等閒孤负可怜宵。愁也朝朝。病也朝朝。
一落索
作者：严元照
朝代：清
体裁：词

一片落花飞絮。送将春去。东风吹断绿杨丝，断不得、潇潇雨。回首高楼欲暮。远山无数。短长亭隔短长桥，甚处是、愁来路。
三姝媚·勾留梁溪既三匝月，病情转剧，亟鼓归棹，留别邹春农、杨缉甫、王佩青、邹洛园、顾蕳塘、嵇秋涛诸君
作者：严元照
朝代：清
体裁：词

风霜江路满。正寒烟连波，暮云无雁。旧板桥边，挂归帆容易，去程天远。水调歌残，恨罗带、牵愁不断。欲寄相思，且待梅梢，数椒红绽。回首漪澜堂畔。记屐齿莓痕，昔年曾遍。多病文园，叹重来华发，满襟依黯。鸿影萍踪，怕此别、便随云散。愁对斜阳髡柳，年华又晚。
东风第一枝·新柳
作者：严元照
朝代：清
体裁：词

暖日烘黄，轻阴殢绿，垂垂学舞还未。长亭不管离歌，绮陌漫萦旅思。章台初见，恰十四、十三年纪。傍玉阑、不织愁烟，却织嫩寒如水。留不住、少年风致。抛不尽、去年心事。俊游归梦无凭，荩箧袷衣乍试。秋风秋雨，怕重问、江潭憔悴。待画眉、彩笔閒来，乞与谢娘修翠。
临江仙·寄米楼书久而未发，更阑无俚，更赋此解以寄，兼致金溪、西斋
作者：严元照
朝代：清
体裁：词

炙砚寒窗裁尺素，连朝开了还封。画图历历数游踪。帘波侵苔绿，灯晕衬妆红。孤馆春深听夜雨，关心鸿影匆匆。天涯肠断几人同。云龙分上下，风絮各西东。
人月圆·春寒雨雪，病躯殊不能支，拥炉偃卧，偶成此解
作者：严元照
朝代：清
体裁：词

连宵风霰敲窗急，冷落负芳春。绣床金鸭，香残灰烬，谁与温存。暗催华鬓，能消如此，几个黄昏。梅花落尽，词人老去，一样消魂。
八归·野蔷薇
作者：严元照
朝代：清
体裁：词

轻撩客恨，偷传芳思，偏爱晼晚时节。颓垣密筱无人处，谁见等閒开遍，粉痕狼藉。露重烟轻风日薄，更不受、惜香人惜。任画阁、压架缤纷，未许寄愁寂。零乱娇红淡素，相逢何晚，惆怅江南词客。半竿斜照，一湾流水，閒了狂蜂痴蝶。叹韶华老矣，暮雨连天听啼鴂。年年换、镜中双鬓，几度春归，而今真个白。
兰陵王
作者：严元照
朝代：清
体裁：词

乱红落。门掩青苔漠漠。斜阳外、啼煞杜鹃，春已将归更催著。伤春转瘦削。消却纤腰一搦。回头见、飞倦柳花，似向风前诉飘泊。褴縿旧帘幕。但镇日垂垂，深护妆阁。昼长怎遣情怀恶。尽鬓影斜亸，泪痕常湿，红窗谁与慰寂寞。听花下铃索。斟酌。燕莺约。便挽得韶华，芳信难托。也休频悔当时错。算只合消受，病缠愁缚。黄昏将近，倚砌竹，翠袖薄。
减字木兰花
作者：严元照
朝代：清
体裁：词

淡云微雨。枝上娇红娇欲语。卷地风吹。无语娇红片片飞。莫嫌风恶。不见无风花不落。一任花残。还惜残花子细看。
减字木兰花
作者：严元照
朝代：清
体裁：词

琐窗皎皎。只道梦回天已晓。不是朝光。月上梅梢夜正长。鸳鸯瓦冷。遥忆沉沉妆阁静。憔悴红颜。怎禁西风彻骨寒。
减字木兰花·为何梦华题西湖买春册子
作者：严元照
朝代：清
体裁：词

十年前误。侬亦段家桥畔住。燕约莺盟。著意寻春却让卿。明珠几斛。消受楼中人似玉。生计何如。还有床头万卷书。
减字木兰花·华秋槎丈罢官，寓居西湖之德生庵，方兰如为画北山旅馆图，仆昔曾以文记之。酒阑重见，有感于怀，更赋此解
作者：严元照
朝代：清
体裁：词

段家桥畔。二十年来风景换。沧海英雄。白发飘萧老此中。清风明月。到此一钱都不值。费尽摩挲。特地尊前唤奈何。
凤凰台上忆吹箫·仲秋之月，得所邮书并乐府四阕、茗荈一裹。寄酬此解
作者：严元照
朝代：清
体裁：词

荷盖敧风，豆花带雨，小楼低罨轻阴。忽征鸿递到，天末秋心。憔悴经年病榻，香褪尽、昔日鸳衾。瑶台曲，十年梦断，又许重寻。愔愔。琐窗夜静，宛转为文园，费了清吟。更缄题箬裹，绿雪如针。知有愁端多少，还又是、儿女情深。清宵泪，新痕旧痕，都在罗襟。
卖花声
作者：严元照
朝代：清
体裁：词

薄暝独登城。何处箫声。杏花飞尽过清明。城上浮岚城下水，一碧无痕。天气换新晴。淡日轻阴。萋萋芳草绿随人。矶畔閒鸥眠欲醒，笑我多情。
卖花声·戊辰季夏，佣书会城，寓武林门内之兴福寺僧楼。秋风生矣，归思弥切，赋此题壁
作者：严元照
朝代：清
体裁：词

休去倚阑干。秋已阑珊。西风吹梦绕乡关。隔著重城抛不得，一抹青山。蔬圃十弓宽。也算清閒。布帆整顿趁风还。黄米饭香青菜熟，容我加餐。
南乡子·华秋槎丈以白团扇画秋江载月图见惠
作者：严元照
朝代：清
体裁：词

仙吏老西湖。迢递传来一纸书。扇面墨花谁点染，模糊。认取秋江载月图。妆阁付清娱。珍重题词颗颗珠。纤手擎来灯畔读，踟蹰。小字分明被客呼。
南乡子·慈相寺面壁窝看桂时咏梅吴兴未归
作者：严元照
朝代：清
体裁：词

晴日漾清辉。城外青山列画眉。如此秋光閒过了，真痴。风雨来时悔也迟。独自叩招提。金粟香浓满翠微。凭遍阑干无限意，谁知。新雁天边一字低。
南楼令·初冬月季花开
作者：严元照
朝代：清
体裁：词

花信久无踪。经秋又到冬。怎孤芳、还傍帘栊。又向枝头娇欲语，谁管领、暂时红。意外恰相逢。不如当日容。对西风、憔悴如侬。应怨花开时候错，休错怨、晓霜浓。
南楼令·米楼属题慧云小影
作者：严元照
朝代：清
体裁：词

玉颊晕红潮。翠钗双凤翘。是丹青、还是妖娆。花底灯前开更好，看堕地，片云娇。旅馆夜迢迢。秋窗蜡泪销。记清歌、暮雨潇潇。归去烟波三百里，空回首，短长桥。
南浦·碧山、玉田皆用此调赋春水，顷见友人赋春草诗，因倚其声，以碧山体咏之
作者：严元照
朝代：清
体裁：词

锦陌渺含烟，认去年、黛痕依旧天远。新翠乱波光，寻芳去、香尘乍连还断。那时南浦，离筵曾衬茸茵展。断肠一色斜照里，黯黯牵人望眼。西湖历历游踪，记一道裙腰，画轮轻碾。惆怅再来时，横塘路、空惹落红留恋。分明画出，艳魂千载江南怨。又听林外吹横笛，牛背声声归晚。
卜算子
作者：严元照
朝代：清
体裁：词

泪眼镇相看，分手浑无语。门外分明见远山，山外知何处。双桨载愁来，又送愁归去。今夜红闺梦里人，独听孤篷雨。
呈梁学士丈
作者：严元照
朝代：清

鸾飘凤泊酸斋字，不见经年熊倍新。案上博山炉欲活，阶前书带草初匀。倚墙间杀竹尊者，入坐欣逢石丈人。至竟公家春信早，寒梅槛外已精神。
夜行船·送梁甫
作者：严元照
朝代：清
体裁：词

斜日鹃啼芳草渡。点征衫、柳花无数。水调听歌，旗亭唤酒，怎樯燕、都无语。正恨留春春不住。送行人、又随春去。烟树千重，风帆一片，离愁满、江南路。
大酺·二月中，米楼过访山居，即作中吴之行，约暮春归里。韶光已去，归计未成，赋此寄之
作者：严元照
朝代：清
体裁：词

记野梅开，丛兰茁，碧山春早寒嫩。林梢上弦月，正峭帆初卸，半川风紧。清供随身，古香留箧，添得草堂人韵。行装富诗卷，看吴霜晼晚，暗侵双鬓。剩听歌心事，低徊重说，夜阑灯烬。旧游恋芳讯。五湖去、莺燕漫勾引。算怎忘、城头澹翠，墙角嫣红，便路遥、归梦犹认。抛残吐花笔，料写遍、尊前幽恨。烟波远、芳菲尽。故乡鸥鹭，盼断江南音信。归期只愁未稳。
太常引·丙寅初冬，仆买屋德清北郭外柯家山麓，与郎秀才杏圃结邻。腊月，仆归里谋先人窀穸，杏圃来送葬，于其归也，赋此送之
作者：严元照
朝代：清
体裁：词

柯家山上月玲珑。夜夜挂孤松。如此月明中。似隔著、蓬山万重。何妨再住，短檠长伴，解缆忒匆匆。掩菼一灯红。听谯鼓、城头几通。
太常引·送别沈谱梅
作者：严元照
朝代：清
体裁：词

垂杨垂柳傍红桥。仿佛楚娘腰。酒醒客魂消。怎奈此、千条万条。故乡山好，故人情重，休去逐蓬飘。风雨又连朝。且系了、溪头画桡。
好事近
作者：严元照
朝代：清
体裁：词

微雨过帘栊，墙角杏梢红湿。侧侧轻寒无那，做春阴如墨。去年风物故依然，梦断楚云碧。不怕瑶台路迥，怕鸳鸯头白。
好事近·沈山樵来问疾
作者：严元照
朝代：清
体裁：词

艳雪卧墙腰，满地落梅狼藉。砌下霜芜未绿，了无人行迹。寥天一鹤忽飞来，点破暮云碧。正自愁肠萦损，忆城南山色。
好事近·题盛研樵香溪独钓图
作者：严元照
朝代：清
体裁：词

过雨落花多，添了半溪新碧。矶畔更无人到，有双双鸂鶒。朝来閒理钓鱼竿，青蓑少人识。休恋一丝风好，赚英雄头白。
定风波 其一 拟六一词
作者：严元照
朝代：清
体裁：词

蝶舞蜂喧暮复朝。日长铃索护娇娆。可惜繁华成一梦。断送。红窗半夜雨潇潇。清晓残红飞满地。无计。将花依旧上花梢。不是看花人薄命。缘甚。花开时候总无聊。
定风波 其二 拟六一词
作者：严元照
朝代：清
体裁：词

一寸光阴一寸金。养花天气半晴阴。莫管新来人渐老，还要。玉觞花下十分深。往事分明还记得。倾国。清歌一曲堕瑶簪。几日恹恹成酒病。休问。去年花放到而今。
尉迟杯·仲夏望前送咏梅重赴箬溪
作者：严元照
朝代：清
体裁：词

津亭暮。怎画舫、连夜催人去。烟江杨柳千条，无力留将伊住。归帆挂也，待海上、冰轮净商素。怕双飞、爱傍兰苕，旧盟閒了鸥鹭。推篷一路看山，妆台畔、依依镜里眉妩。小别经旬寻常事，早绿暗、芭蕉窗户。弹琴看、春风鬓影，慰消渴、茶经检顾渚。倘吟情、暂付云笺，薜萝人也延伫。
小重山
作者：严元照
朝代：清
体裁：词

窗外梅梢月正明。校书频炙砚、对孤檠。严妆乍卸伴银屏。人寂寂，时有剪刀声。霜气入疏棂。指寒纤手熨、可怜生。丁丁玉漏试同听。金猊冷，今夜又三更。
巫山一段云
作者：严元照
朝代：清
体裁：词

深院花争放，妆楼日渐长。堤边垂柳复垂杨。容易断人肠。学语莺儿巧，衔泥燕子忙。沉沉帘幕护兰堂。无那好风光。
忆秦娥
作者：严元照
朝代：清
体裁：词

花阴仄。昼长难得窗纱黑。窗纱黑。遥山如画，夕阳帘隙。故乡迢递空相忆。深闺一片愁如织。愁如织。江南春好，杏花寒食。
念奴娇
作者：严元照
朝代：清
体裁：词

小姑江上，记当年、初与伊人相遇。豆蔻梢头芳意浅，娇小未通眉语。十载心期，三春病讯，端被多情误。妆成金屋，美人容易迟暮。惆怅花谢花开，艳桃秾李，总惹东风妒。莺语丁宁留不得，零落红英无数。草草年华，沉沉风雨，此恨凭谁诉。重寻陈迹，一如春梦无据。
念奴娇
作者：严元照
朝代：清
体裁：词

红楼珠箔，护轻寒、四面垂垂不卷。鸳甃几番连夜雨，添了晓妆春倦。柳待摇波，梅还悭雪，未觉东风软。横塘路迥，踏春情绪先懒。
望极迢递春江，归帆何处，芳草和天远。欲寄天涯无好梦，梦与行云都断。鸾镜尘昏，兽炉香冷，憔悴无人管。西园花事，一年判付莺燕。
念奴娇
作者：严元照
朝代：清
体裁：词

红楼珠箔，护轻寒四面，垂垂不卷。鸳甃几番连夜雨，添了晓妆春倦。柳待摇波，梅还悭雪，未觉东风软。横塘路迥，踏青情绪先懒。望极迢递春江，归帆何处，芳草和天远。欲寄天涯无好梦，梦与行云都断。鸾镜尘昏，兽炉香冷，憔悴无人管。西园花事，一年判付莺燕。
念奴娇
作者：严元照
朝代：清
体裁：词

轻阴唵霭，正海棠花发，深深庭宇。帘幕四垂晴昼永，一树娇红欲语。铃索愔愔，游丝袅袅，寂寞闲窗户。旧游枨触，中宵曾听秋雨。依约梧竹便娟，房栊窈窕，都是消魂处。亚字阑干凭遍了，棋局中心难诉。身世飘蓬，年华逝水，只有春如故。韶光晹好，莫教轻放归去。
念奴娇
作者：严元照
朝代：清
体裁：词

送春归也，是深林深处，几声啼鴂。一片韶华刚可惜，付与满阶榆荚。中酒情怀，殢香心事，忍向东风说。银塘水满，縠纹轻皱还歇。堤外杨柳垂垂，纤腰踠地，舞尽春无力。回首红楼天样远，懊恼半空晴雪。帘幕重重，阑干隐隐，环佩无消息。问花知否，看花人已华发。
念奴娇
作者：严元照
朝代：清
体裁：词

驿西桥下，近城南一角，高楼天远。楼外清阴凉似水，隔了遥山青断。镜槛眉痕，书床指印，风味真萧散。新诗大好，醉来题壁都满。屈指当日楼中，题襟唤酒，我亦寻芳伴。抛却家山长作客，镜里新霜暗换。一抹斜阳，几重云树，总被相思染。它年雅集，话侬多少凄惋。
意难忘·孟夏上旬病榻送行惜别述怀
作者：严元照
朝代：清
体裁：词

刚送残春。恰河桥柳色，又送行人。远山低落日，烟树暗通津。花满路，酒盈尊。最此别销魂。系画桡、今宵甚处，水驿渔村。廿年恩怨休论。笑白衣苍狗，一例浮云。参差筝柱雁，断烂锦机纹。潮有信，梦无痕。空泪渍罗巾。第四声、阳关唱彻，莫也轻颦。
探春慢·新竹
作者：严元照
朝代：清
体裁：词

乾萚苞霜，嫩梢挂月，清阴旋满庭墉。倚槛参差，亚墙阿那，还较妆台人瘦。连夜潇潇雨，未算是、凄凉时候。载花双桨归来，从前应笑空咒。幽谷筼筜此际，正酝酿绿云，烟净千亩。玉版禅空，锦绷婴脱，谁信风流依旧。萧飒幽窗下，唤一晌、微凉消受。怕到秋深，西风留在鸳甃。
摸鱼儿·咏梅属题明月前身册子，其夫人袁淑英之小影也。为赋此解
作者：严元照
朝代：清
体裁：词

恨梨云、半床幽梦，梦回人似天远。楼头一抹遥山在，依约黛痕深浅。愁怎遣。借数尺吴绡，留取春风面。真真空唤。便画到妆台，翠颦红笑，难禁寸肠断。痴儿女，世上纷纷恩怨。班姬曾赋纨扇。多情只数何郎笔，判为梅花吟倦。君不见，明镜里、清霜暗逐年华换。春宵能短。尽判却相思，兰釭夜夜，看了又重看。
摸鱼儿·寄怀戴刑部金溪
作者：严元照
朝代：清
体裁：词

转危樯、夜寒津鼓，分襟消尽英气。征鸿社燕更番换，过眼年华容易。还又记。霜月底。半帘人影清于水。瓶笙轻沸。看候火吴娘，更阑倦坐，愁压远山翠。三千里。不见相思一字。秋风却送归骑。归来重问西湖好，依旧花明月媚。知也未。青镜里。故人双鬓今如此。几多心事。怅隔断春江，层层烟柳，欲诉竟无地。
更漏子·其一
作者：严元照
朝代：清
体裁：词

柳挼绵，花卷雪。帘外晚寒犹力。妆阁暗，绣屏空。春愁细雨中。芳草渡。旗亭暮。曾是送君行处。思往事，到黄昏。粉痕和泪痕。
更漏子·其二
作者：严元照
朝代：清
体裁：词

篆烟消，清漏歇。高树晓莺残月。灯掩菼，梦迷离。玉骢门外嘶。青青柳。纤纤手。相劝玉釭春酒。檀板急，又还停。怨歌君怕听。
更漏子·题许氏溪上草堂，寄怀王声甫、许念兹，并示咏梅
作者：严元照
朝代：清
体裁：词

烛光红，帘影绿。茶鼎竹间初熟。清露重，杂花香。画堂春漏长。东风紧，轻帆稳。好梦几番勾引。芳草暗，远山低。锦笺和恨题。
望江南 其一 何梦华索题所拓叶小鸾疏香阁眉子砚铭册子
作者：严元照
朝代：清
体裁：词

疏香阁，想像忆当年。小院春深花匝匼，绮窗风静月婵娟。清福玉人偏。
望江南 其三 何梦华索题所拓叶小鸾疏香阁眉子砚铭册子
作者：严元照
朝代：清
体裁：词

疏香阁，清秘属何郎。自拓香铭留粉本，平添嘉话谱文房。小字认琼章。
望江南 其二 何梦华索题所拓叶小鸾疏香阁眉子砚铭册子
作者：严元照
朝代：清
体裁：词

疏香阁，旧事说零星。天上彩云容易散，人间片石可怜生。流转付何人。
望江南 其四 何梦华索题所拓叶小鸾疏香阁眉子砚铭册子
作者：严元照
朝代：清
体裁：词

疏香阁，窗下费摩娑。过眼烟云成怅惘，伤心香艳半消磨。泪比玉蜍多。
木兰花慢·暮春之杪，米楼过访疾状，留五六日而归，于其行，赋此解送之
作者：严元照
朝代：清
体裁：词

又相逢一笑，记分袂、恰三年。问吴市莺花，邗沟烟月，那处留连。尊前。艳情似水，写閒愁、都满薛涛笺。到处阻风中酒，何时禅榻茶烟。溪边。鸥梦重圆。飞絮懒、落花颠。剩买醉风情，听歌心事，付与啼鹃。应怜。故人老矣，驻行程、休便放归船。却恨无情筝管，教人肠断离筵。
杏花天
作者：严元照
朝代：清
体裁：词

雨馀芳树愔愔绿。深院静日长人独。无端窣响帘钩玉。海燕归来误触。银塘水纹生细縠。柳丝罩彩双鸳宿。檀槽休拨阳春曲。生怕眉峰翠蹙。
柳梢青
作者：严元照
朝代：清
体裁：词

买得春来，春风散尽，旧日閒愁。却又因伊，无端憔悴，重上眉头。迢迢月到红楼。凝望处、魂销也不。春水楼前，东流无语，一样悠悠。
柳梢青·宋人以此调赋桂，予乃易之以赋梅云
作者：严元照
朝代：清
体裁：词

閒倚疏寮。问春何在，春在梅梢。蕊欲飘风，枝疑著雪，淡到无聊。清寒细雨连宵。定愁湿、双鬟翠翘。驿路三千，阑干十二，芳信迢迢。
水龙吟
作者：严元照
朝代：清
体裁：词

檀栾匝地清阴，书堂枕簟凉于水。回廊宛转，荷风吹送，药炉香气。别馆箫声，隔城山色，可忺情味。任林间杜宇，催归不去，莺花愿、判休矣。憔悴桂花香里。对西风、又添离泪。井梧萧索，一番清晓，画檐雨碎。任是无情，雕阑倚遍，又还重倚。看今宵短梦，疏钟淡月，怎和愁寄。
江城子·作客会城，偶见曲中人映华，为赋此解。异日戴刑部金溪见之，为和四阕，合而刻之，名之曰《青棠馆词》
作者：严元照
朝代：清
体裁：词

阻风中酒客西泠。感飘零。似浮萍。白鹭飞来，何意慕娉婷。一朵芙蓉开未过，江上见，欲消魂。夕阳山映淡霞晴。带春酲。待谁醒。疏雨芭蕉，点滴太分明。惆怅孤山山外路，楼一角，隔重城。
江梅引
作者：严元照
朝代：清
体裁：词

孤筇芒屩访寒梅。踏苍苔。有谁来。记得去年词客共徘徊。又是一番风信到，碧溪隈。无人见，寂寞开。淡烟细雨护冰胎。忆年时，亲手载。玉妃冷落，料应也、梦断瑶台。欲问千年辽鹤几时回。蓦地高楼横玉笛，一声催。宫装薄，泪满腮。
河传
作者：严元照
朝代：清
体裁：词

愁绝。明月。上红墙。移过回廊似霜。绣屏梦回思故乡。凄凉。夜阑空断肠。休听花间啼杜宇。归不去。归去向何处。峭寒生。翡翠衾。沉吟。何人知此情。
浣溪沙
作者：严元照
朝代：清
体裁：词

帘揭熏风宝蒜斜。满庭新绿护窗纱。一株娇杀石榴花。何处层楼拈翠管，可怜低黛映明霞。柳阴深处那人家。
浣溪沙
作者：严元照
朝代：清
体裁：词

梦破梨花一缕云。隔窗莺语唤真真。舞鸾侵晓不生尘。眉翠细分山态度，脸红斜衬月精神。画梁双燕许相亲。
浣溪沙·徐咏梅招集溪阁
作者：严元照
朝代：清
体裁：词

一桁风帘俯碧溪。隔溪山影压窗低。夕阳红在画阑西。自有清言霏玉屑，可无翠袖卷银泥。一声何处杜鹃啼。
浣溪沙·月河旅次
作者：严元照
朝代：清
体裁：词

越女洲边去采蘋。行云惆怅隔三旬。登山临水总思君。几度小楼听夜雨，几番红泪湿罗巾。几时才展翠眉颦。
浣溪沙·送米楼同咏梅作
作者：严元照
朝代：清
体裁：词

又是寻春一度回。轻帆影落碧溪隈。溪边沙鸟莫相猜。无主荷花留小住，多情山翠待重来。尊前蜡泪看成堆。
浣溪沙·除夕
作者：严元照
朝代：清
体裁：词

响竹声中岁欲除。温暾香满博山炉。三更灯影暗流苏。华发惊心中酒后，梅英点额试妆初。迢迢枕上数铜壶。
淡黄柳·江南道中
作者：严元照
朝代：清
体裁：词

霜华如雪。中夜西风急。独掩低篷衾似铁。莫道客怀孤迥，此际红楼更愁绝。怨离别。兰釭半明灭。把心事，向谁说。听声声野外哀鸿过。一晌消凝，奈他残角。吹落江村片月。
清平乐
作者：严元照
朝代：清
体裁：词

新荷池沼。一一如钱小。帘外杨花吹尽了。人与青春同老。青春有日重来。朱颜曾几时回。花事三春如梦，芳心一寸成灰。
清平乐
作者：严元照
朝代：清
体裁：词

春分过了。依旧轻寒峭。细柳含风刚袅袅。已织愁丝多少。红窗幽梦无凭。长堤芳草无情。几阵杏花疏雨，看看又是清明。
清平乐
作者：严元照
朝代：清
体裁：词

暮云天远。楼角珠帘卷。过尽南来无数雁。一见一回肠断。梧桐消息分明。无风也作秋声。夜夜萧萧槭槭，枝枝叶叶生情。
清平乐
作者：严元照
朝代：清
体裁：词

楚香魂返。幽梦经年断。二十四番风不管。一箭重开生面。良宵对酒华堂。尊前墨彩生香。狼藉花花草草，可怜白发王郎。
清平乐·访项秋子话旧
作者：严元照
朝代：清
体裁：词

轻阴池阁。翠羽摇铃索。满地苔钱春漠漠。一架紫藤花落。高斋尊俎长閒。昔游满眼关山。只有双峰无恙，春来依旧妆鬟。
清平乐·重过面壁窝和前作
作者：严元照
朝代：清
体裁：词

松风花雨。高阁清如许。依旧媻娑香满树。又是凭阑一度。汀洲极目蒹葭。云边叶叶帆斜。只怕秋光迟暮，那人还恋蘋花。
清平乐·题米楼画兰石小幅
作者：严元照
朝代：清
体裁：词

一峰清峭。独伴幽兰笑。又被采毫收拾了。却是几时寻到。空山谁是知音。风前自结同心。一自江皋佩解，相思直到而今。
渔家傲
作者：严元照
朝代：清
体裁：词

帘幕遮愁遮不住。画梁栖燕殷勤诉。片片飞花随水去。知几许。可怜昨夜廉纤雨。芳草黏天谁是主。踏青怕过横塘路。镜里红颜容易误。朝复暮。山重水复临溪渡。
渔家傲·春分已过飞雪积檐支枕赋此
作者：严元照
朝代：清
体裁：词

卷地东风吹雪大。韶光暗里平分过。竹外桃花红晕破。开几朵。燕支判被春泥涴。佳约杜陵应未果。清寒镇日愁无那。妆阁有人双鬓妥。窗下坐。隔窗认做杨花堕。
渡江云·送冯通甫归嘉兴并坚其秋閒重来之约
作者：严元照
朝代：清
体裁：词

勾留才几日，亭亭画舸，又趁晚来风。尊前听不得，水面琵琶，续续响萍逢。青山对客，也惜别、低锁眉峰。君看取、玉觞春酿，不抵别情浓。匆匆。冰轮圆缺，沟水东西，叹旧游如梦。愁见伊、霜彫鬓绿，酒误颜红。离筵何限关心事，怕负了、江上芙蓉。烟柳暝，风灯渐飐孤篷。
满江红·咏梅秀才丧偶寄此慰之
作者：严元照
朝代：清
体裁：词

三五良宵，却依旧、清影满楼。难禁是、焰消金鸭，声咽铜虬。帐冷芙蓉春寂寂，帘垂翡翠夜悠悠。想独眠生怕见灯花，开并头。梨云梦，还自幽。凤钗断，蝶裙留。看眼前溪水，可解西流。空有瑶华消不得。尊前万点落红愁。问镜鸾何事苦催人，潘鬓秋。
满江红·惜海棠
作者：严元照
朝代：清
体裁：词

迷了苍苔，见一径、燕支雪封。生憎是、五更初过，微雨冥濛。惆怅爱花人起早，阑珊看竹客来慵。剩几条铃索苦多情，丁又东。吹还歇，花信风。感零落，惜丰秾。看满城桃李，一样匆匆。金谷梦残红烛冷，柘枝舞罢翠帘空。最晓窗妆倦可怜生，僝僽同。
满江红·落梅约许二兵部同作
作者：严元照
朝代：清
体裁：词

羌笛悠悠，又吹送、高楼峭寒。閒庭掩、玉英千片，狼藉谁看。驿路晓风人去远，琐窗落月梦无端。问佩环、何意别匆匆，春未阑。逋仙去，湖影寒。暮烟断，白云閒。误飞来饥鹤，啄遍苔斑。孤负春风词笔在，一重帘外即关山。向夜深、惆怅折空枝，贻所欢。
点绛唇
作者：严元照
朝代：清
体裁：词

曲沼蒲深，水杨低映红窗远。绣巾香扇。人隔春风岸。波面纹生，衣上飞花满。寻常见。好山青遍。未较双蛾浅。
点绛唇
作者：严元照
朝代：清
体裁：词

沉水熏残，雁灯珠蜡垂垂冻。更无人共。绣被春寒重。多少相思，不合和愁种。银屏梦。月斜钟动。做也成何用。
点绛唇
作者：严元照
朝代：清
体裁：词

深夜回廊，木樨摇影金波碎。翠帘垂地。却唤凉云起。旧事而今，都是愁滋味。人憔悴。夜阑空对。孤鹤阶前睡。
点绛唇
作者：严元照
朝代：清
体裁：词

霜片无声，夜来端合黄花受。翠帘凉透。人与花争瘦。同此消魂，看到黄昏后。休相负。断肠时候。来岁花开又。
点绛唇 其一 送别梁甫
作者：严元照
朝代：清
体裁：词

清漏无声，一灯窗外潇潇雨。夜阑听去。点滴离人语。共惜飘零，怕作消魂句。江南路。几声柔橹。烟树无重数。
点绛唇 其二 送别梁甫
作者：严元照
朝代：清
体裁：词

灯火阑珊，几多春恨留鸿馆。为谁肠断。零落寒宵伴。消息传来，天际逢归雁。飘零惯。小楼春燕。忘了西湖畔。
点绛唇·为咏梅作
作者：严元照
朝代：清
体裁：词

纨扇辞秋，旧时香褪芙蓉被。月华如水。只照人无寐。一寸吟笺，随意斜行字。相思泪。仙山迢递。觅个青鸾寄。
点绛唇·既归山馆，将往无锡就医，叔贞为仆治装，临行留别
作者：严元照
朝代：清
体裁：词

谁分今宵，画船愁水愁风去。日斜津鼓。肠断秋江渡。迢递江关，只怕心期误。难忘处。一灯深语。夜半梧桐雨。
点绛唇·送咏梅就婚箬溪
作者：严元照
朝代：清
体裁：词

汀草汀花，木兰桡傍烟江口。且停尊酒。试话分襟后。小拓篷窗，莫也怀人不。津亭柳。雨僝风僽。如我愔愔瘦。
点绛唇·题戴芝山秋院填词册子
作者：严元照
朝代：清
体裁：词

深院愔愔，翠帘空卷梧桐影。女儿香冷。人与秋俱静。斟酌閒愁，凭仗词情迥。风流尽。芙蓉红褪。幽恨无人省。
玉楼春
作者：严元照
朝代：清
体裁：词

溶溶一片春庭月。影落金尊生细缬。西园桃李尽匆匆，一树梨花连夜发。人生难得芳菲节。何况骎骎头半白。劝君烂醉伴花眠，莫待风狂兼雨疾。
玉楼春·癸酉正月初三日立春前一日也
作者：严元照
朝代：清
体裁：词

东风又到江南岸。妆阁来朝风景换。江边千树玉梅娇，头上一枝金凤战。向阳池面冰先泮。残雪园林消一半。满城箫鼓动春声，已觉绣帘风力慢。
瑞鹧鸪
作者：严元照
朝代：清
体裁：词

增城一别怨遥天。梦断湘灵五十弦。一半华年随逝水，万千心事托啼鹃。鸳鸯空负双栖愿，明月曾经一晌圆。细雨清寒帘不卷，梅花落尽夜无眠。
生查子
作者：严元照
朝代：清
体裁：词

残霞天际红，黯黯窗纱暮。窗下寂无人，窗外梧桐树。无言倚翠阑，愁思将谁诉。雁字一行斜，低抹寒烟去。
生查子
作者：严元照
朝代：清
体裁：词

珠帘一半垂，睡起无情绪。残梦未分明，却被流莺误。蔫红湿不飞，纤柳随风舞。罗袖翠双笼，独自看春雨。
留章杰家五日辱杨三高二沈二丁倪二奚大周大王二张三高大先后枉顾归舟赋此以志清集
作者：严元照
朝代：清

秋风吹菰芦，凉意入清霅。维舟玉湖畔，始见翠屏叠。故人别江乡，岁月熟羊胛。归装无黄金，潦倒一长铗。尊酒相劳苦，尘土尚满颊。平生二三子，元赏意所惬。终朝开竹径，巾笠日三接。山光遥映几，墨花纷满䈉。疏桐隔院响，五日客心怯。怅焉挂轻帆，风雨秋一叶。推篷重回首，水云隐城堞。不见薜萝人，蘋花怨归楫。
疏影
作者：严元照
朝代：清
体裁：词

几竿翠竹。倚曲阑窈窕，偷放新绿。暮雨潇潇，做出秋声，孤眠未许清熟。熏炉消得心香尽，消不得、閒愁千斛。记昨宵、梦里家山，依旧杜鹃红簇。身似风中柳絮，十年故国恨，长顿心曲。数遍当前，谁是知音，只有多情银烛。清宵为我垂红泪，又伴我，琐窗幽独。怕断肠、不比冰弦，纵觅凤胶难续。
疏影·题咏梅小影
作者：严元照
朝代：清
体裁：词

亭亭玉立。看一枝独秀，江左谁匹。记取吹笙，夜半骖鸾，缑山曾伴明月。迎风却笑灵和柳，怎便惹、当年相忆。恨寂寥、月地云阶，咫尺故人轻别。憔悴年来绿鬓，对花暗洒泪，心事谁识。冷雨疏烟，唤起琼妃，脉脉相看愁绝。春风展卷幽窗下，悄一似、消凝时节。渐画楼、蟾影重圆，莫把旧愁频说。
相见欢
作者：严元照
朝代：清
体裁：词

斜阳只在楼西。暮烟迷。一色长堤芳草又萋萋。春情懒。春肠转。翠眉低。惆怅十年前事再休提。
破阵子
作者：严元照
朝代：清
体裁：词

亚水柳眉翠瘦，拂墙杏脸丹融。心事碧城春欲暮，消息红楼讯未通。春情似水慵。凤纸笺愁字密，鲛绡寄泪香浓。一缕相思牵不断，绕遍巫山十二峰。除非梦里逢。
祝英台近
作者：严元照
朝代：清
体裁：词

峭寒轻，晴昼永，特地卷珠箔。池上桃花，红意已非昨。倚阑欲问东风，吹开几日，又何苦、将它吹落。怨风恶。细算却是桃花，生来命元薄。随意夭斜，只合傍篱仢。无端移近房栊，酿成春恨，悔当日、用心真错。
秋波媚
作者：严元照
朝代：清
体裁：词

彩云一片过巫峰。飞去已无踪。春来春去，花开花谢，一样东风。枣花帘外相逢处，赋别苦匆匆。而今重见，除非梦里，或是图中。
秋波媚
作者：严元照
朝代：清
体裁：词

残秋病起画屏中。颜减旧时红。朝来帘卷，凭阑翠袖，怯尽西风。不妨憔悴重临镜，妆淡胜妆浓。妆成自笑，生来心性，不惯娇慵。
秋波媚
作者：严元照
朝代：清
体裁：词

消息罗浮梦低迷。梦醒十年迟。当初不合，早梅花下，种了相思。而今怕到花时候，心事几人知。春风词笔，尽判孤负，玉骨冰肌。
秋波媚·孙秋士作萧山之行，闻闺中人之讣而还，乃画之江感逝册子，索仆题之
作者：严元照
朝代：清
体裁：词

寒江断雁一声声。篷背搅离情。青绫如水，霜华似雪，怎不消魂。回肠九转江三折，转折可怜生。者番归去，玉梅花下，谁更卿卿。
苏幕遮·题咏梅居
作者：严元照
朝代：清
体裁：词

画屏空，罗幌静。槛外平山，澹翠无人问。秾杏朝来红欲褪。不为伤春，却也恹恹病。惜分飞，怜薄命。护水鸳鸯，惯向银塘并。风里杨花吹作粉。莫近珠帘，怕缀潘郎鬓。
菩萨蛮
作者：严元照
朝代：清
体裁：词

亭亭千尺霜林月。怀人几度成圆缺。溪水碧于苔。锦鳞迟上来。彩云香不远。惆怅何曾见。准拟慰相思。岁寒风雪时。
菩萨蛮
作者：严元照
朝代：清
体裁：词

花开长被东风虐。花残又被东风谑。空有惜花心。看花泪满襟。春花空窈窕，怎比秋花好。不见玉芙蓉。试霜深浅红。
菩萨蛮·其一
作者：严元照
朝代：清
体裁：词

楝花寒尽听啼鴂。鬓丝禅榻愁时节。香带悔轻分。远山低黛痕。相思空有泪。不那人憔悴。疏响到梧桐。银屏昨夜风。
菩萨蛮·其三
作者：严元照
朝代：清
体裁：词

菰蒲雨过红衣卸。荷塘一半秋香谢。翠盖颤亭亭。鸳鸯梦未醒。采莲双玉腕。罗袖黄金钏。画桨怨来迟。渌波风起时。
菩萨蛮·其二
作者：严元照
朝代：清
体裁：词

芭蕉又送黄昏雨。画廊细碎秋蛩语。莲漏报新凉。一声声正长。檀槽双紫凤。夜久殷勤弄。新恨上眉端。明朝镜里看。
菩萨蛮·米楼属赋莲衣词同咏梅作
作者：严元照
朝代：清
体裁：词

凉波昨夜西风起。秋衣一片红随水。三十六陂宽。佩环生暮寒。鸳鸯清梦稳。疏雨催教醒。何处寄相思。苦心侬自知。
菩萨蛮·腊八后吴成一吴勤旃来问疾
作者：严元照
朝代：清
体裁：词

谯楼鼓角声声咽。空林侵晓霜风歇。片月下城头。啼乌未肯休。峭帆沙际落。不负年时约。消息梦中来。寒梅昨夜开。
蓦山溪·许叔贞招同许敬姚、袁修梅、徐咏梅，置酒文明塔溪阁，即席有怀，邀诸君同赋
作者：严元照
朝代：清
体裁：词

閒情唤酒，柳下停柔橹。惆怅好春归，看隔岸、低迷眉妩。烟波如画，中有绿蓑衣，新涨漫，拍渔矶，不见閒鸥鹭。杨花辛苦，镇日随风舞。天末渺婵娟，漫倚遍、危阑日暮。溪山如此，莫放玉尊空，青鬓在，几多时，最怕心期误。
虞美人
作者：严元照
朝代：清
体裁：词

玉梅花下匆匆别。经岁无消息。芙蓉湖畔画船回。寂寞山窗又报玉梅开。看山唤酒都无分。往事萦方寸。相思隔不断溪山。清梦新来夜夜绕苏湾。
蝶恋花
作者：严元照
朝代：清
体裁：词

水面风轻吹绿皱。画舫疏帘，看遍沿堤柳。多少翠鬟凝望久。重逢应笑新来瘦。还有兰桡停渡口。拾翠人来，也在飞红后。柳色今朝浓似酒。春心一点还依旧。
蝶恋花·乙丑正月初三日
作者：严元照
朝代：清
体裁：词

红萼枝头春信转。又是秋娘，一度年华换。椒酒盛来金璞满。美人头上花枝战。回首客秋秋过半。十二巫峰，准拟行云散。不分妆台今又见。芙蓉依旧春风面。
蝶恋花·病榻岑寂，顾蕳塘孝廉过访，剪烛衔杯，与话西湖旧事，感怀有作，且索继声
作者：严元照
朝代：清
体裁：词

湖畔芙蓉秋欲暮。草草逢君，共此閒尊俎。旧约湖山容易误。淡妆西子今何许。回首冷枫红乱舞。客里光阴，愁病平分取。惆怅江南肠断句。黄昏水榭潇潇雨。
西江月
作者：严元照
朝代：清
体裁：词

杨柳已知秋晚，芙蓉还带霜妍。夜凉人在木兰船。明月圆如纨扇。读画情怀草草，惜春心事年年。抛残金粉误婵娟。惆怅春风便面。
谒金门
作者：严元照
朝代：清
体裁：词

寒食近。长日阴晴难准。深院柳丝遮不尽。秋千墙外影。午梦瞢腾未稳。早被饧箫吹醒。疏雨隔年三两阵。落红蜂厮趁。
谒金门
作者：严元照
朝代：清
体裁：词

风竹影。日上红窗徐引。露叶烟梢如有恨。倚阑摇不定。千里江南梦醒。泪湿合欢鸳枕。六曲画屏山远近。断鸿何处问。
踏莎行
作者：严元照
朝代：清
体裁：词

雨裛衰桃，风摇纤柳。日长池馆凭阑久。珠帘不为看花开，愔愔况是飞红后。幽梦疑云，别情如酒。薄寒只怕欺罗袖。欲凭双燕寄相思，遥山一夜和春瘦。
踏莎行·中秋渐近怀人未归率尔成此寄咏梅
作者：严元照
朝代：清
体裁：词

岩桂看残，汀蘋渐老。画船也合归来了。几番乡梦乍回时，客窗无那秋山好。碧海沉沉，青鸾杳杳。姮娥一样伤怀抱。欲圆何事未成圆，徘徊留向情人照。
送戴刑部入都
作者：严元照
朝代：清

知名自垂髫，三十年于今。既观君子面，始知古人心。跳迹共萍水，言论合芥针。客游得良友，快胜千黄金。万卷贮心胸，不作书中蟫。心如九秋月，了无纤翳侵。前生定老衲，茅庵结嵚崟。偶然落尘网，共载参朝簪。行藏学间鸥，随波共浮沈。泠泠太古意，悄若风中琴。在山忘出山，轩冕非所歆。长安居不易，向平累尚深。辞荣非此时，岁月驰骎骎。西湖佳山水，知君岂滞淫。去去莫回头，为君留清音。期君十年后，芒鞋重相寻。
醉太平
作者：严元照
朝代：清
体裁：词

芭蕉雨清。疏林月明。传来多少秋情。认萧斋画屏。栾家长卿。焦家细卿。唤他千古魂醒。说凄凉与听。
醉太平·其一
作者：严元照
朝代：清
体裁：词

风声竹声。泉声雨声。翠衾无那寒生。是楼头几更。天明未明。愁醒未醒。有谁伴我凄清。飐银灯一星。
醉太平·其二
作者：严元照
朝代：清
体裁：词

春光渐阑。桃花又残。可怜零落红颜。最春人怕看。修眉翠攒。清愁万端。断肠十二阑干。正高楼暮寒。
采桑子
作者：严元照
朝代：清
体裁：词

斜阳庭院无人到，谁倚房栊。独笑东风。照水夭桃一树红。黄昏不觉春光静，月澹花浓。滟滟溶溶。彷佛妆成晓镜中。
采桑子
作者：严元照
朝代：清
体裁：词

朝来隐约重帘下，憔悴无端。莫是轻寒。淡了盈盈一抹山。啼妆却较严妆好，粉薄香残。几曲阑干。借作春闺画障看。
采桑子
作者：严元照
朝代：清
体裁：词

玲珑骰子安红豆，刻骨相思。新涨平堤。几见鸳鸯两处飞。垂杨不绾乌篷住，轻别前溪。明月圆时。空对桃花发满枝。
采桑子
作者：严元照
朝代：清
体裁：词

香篝斜倚云鬟亸，生怕郎愁。暂起梳头。试卷湘帘怯上钩。可怜人比黄花瘦，怎禁飕飗。强说新瘳。蓦地眉低不自由。
采桑子·感遇为梁甫作
作者：严元照
朝代：清
体裁：词

莫愁堂后帘垂地，鬓影朦胧。不分相逢。人在云窗雾阁中。依稀似说新来瘦，秘语惺松。今日萍踪。剩有灵犀一点通。
采桑子·重阳垂近悄然有怀
作者：严元照
朝代：清
体裁：词

江乡迢递重阳近，身在天涯。短梦还家。曲曲屏山故故遮。铜铺渐见霜华白，秋到黄花。莫近窗纱。有个人人瘦似他。
采桑子·题所卧室壁窗前有红柿一树
作者：严元照
朝代：清
体裁：词

回廊小院经行地，细数芳踪。鬓影匆匆。记得春生一笑中。鸳鸯梦醒西风急，怎不愁侬。窗户玲珑。柿叶犹翻旧日红。
金缕曲
作者：严元照
朝代：清
体裁：词

无那春归早。正连宵、风风雨雨，落红如扫。狼藉韶光留不住，啼煞花间娇鸟。又惹起、閒愁多少。风貌只今成惆怅，对菱花不比当年好。帘半捲，柳丝袅。天涯是处多芳草。问东君、匆匆此去，几时重到。来岁雕阑还依旧，只怕凭阑人老。须底物、忏除烦恼。离合悲欢浑閒事，似雪泥偶印飞鸿爪。人世恨，更何道。
金缕曲
作者：严元照
朝代：清
体裁：词

酒泛金船稳。问琵琶、尊前弹彻，几多幽恨。逝水年华刚四十，一度香红梦醒。早面皱、观河难认。占取烟波移傢具，悄回头、还与家山近。思往事，怕重省。东风廿四番花信。恨园林、一番花放，一番风紧。到眼韶光须爱惜，花下休辞酩酊。况对此、溪山名胜。多事流莺啼芳树，蓦教人、清泪当筵迸。沉醉也，试临镜。
长相思·丁见堂索题载书访友图
作者：严元照
朝代：清
体裁：词

风飕飕。雨飕飕。万卷书装一叶舟。问君何处游。蓼花秋。荻花秋。落叶寒云古渡头。故人无恙不。
阮郎归
作者：严元照
朝代：清
体裁：词

晓妆初罢问鹦哥。落红帘外多。三分春色二分过。惜春人怎么。微雨霁，午风和。倚阑颦翠蛾。偶然捉得柳花搓。日长无奈何。
阮郎归
作者：严元照
朝代：清
体裁：词

柳丝袅袅水粼粼。风光愁杀人。寂寥孤馆正伤春。为谁春又分。酥雨过，草痕新。随人绿上城。莺花迤逦到清明。几时愁便醒。
霜天晓角
作者：严元照
朝代：清
体裁：词

春风一宿。池水销寒玉。待到深深妆阁，吹不散、翠蛾蹙。心曲。愁几斛。断肠难再续。閒问茜纱窗外，芭蕉叶、甚时绿。
青玉案
作者：严元照
朝代：清
体裁：词

溪山好处移傢具。怎移得、寒梅树。寂寞花开经几度。淡云微月，冷烟疏雨，谁与春为主。何郎老去多愁绪。懒赋春风彩笺句。金屋安排心事误。缟衣佩解，翠禽飞去，梦断孤山路。
风光好
作者：严元照
朝代：清
体裁：词

问东风。恨东风。枝上夭桃春正浓。又残红。残红满地閒春绣。人空瘦。困倚香篝两鬓松。晚妆慵。
风入松·甲戌元夕立春
作者：严元照
朝代：清
体裁：词

春城花市夜迢迢。霜月压河桥。东风懒趁新年约，江乡信、迟到今朝。锦帐梦和云暖，绮窗人若梅娇。文园憔悴病无憀。鸳被旧香销。离情最怕逢佳节，关心是、春水兰桡。坐久红垂珠蜡，愁多渌负金蕉。
高阳台
作者：严元照
朝代：清
体裁：词

寒柝声残，熏炉香冷，联床坐到更深。絮语无端，灯前勾起伤心。干卿何事添愁绪，却为侬、几费沉吟。最难忘，蜡泪成堆，对拥孤衾。匆匆便挂蒲帆去，剩寒窗相忆，直到而今。窗外梅花，枝头点点香凝。连朝风雪回肠断，尽夜长、清梦相寻。更何时，剪烛中宵，重诉离情。
高阳台
作者：严元照
朝代：清
体裁：词

笔妩遥山，炉温沉水，佳期才过清明。云艳风香，最宜天气新晴。杏梁孔燕双栖稳，护浅寒、垂下帘旌。只难禁、深巷朝来，断续箫声。神仙富贵寻常事，算何如年少，锦帐金屏。春也长留，凭君细数阶蓂。当头况有团圞月，较昨宵、还更分明。恨溪边、无数垂杨，催送归程。
鹊桥仙·忆山居
作者：严元照
朝代：清
体裁：词

媻娑老桂，便娟修竹，篱下黄花无数。故乡最好是清秋，怎不唤、扁舟归去。红灯摇晕，翠帘垂地，寂寞夜寒窗户。算来何事最萦心，是一缕、遥山眉妩。
鹧鸪天
作者：严元照
朝代：清
体裁：词

杏脸微红柳眼青。寻春人渐出春城。鬓华似□年年换，芳草如愁故故生。疏箔卷，袷衣轻。画廊丝雨昼愔愔。曲阑干外流莺唤，一枕游仙梦不成。
鹧鸪天
作者：严元照
朝代：清
体裁：词

淩乱残英露井东。三更禁雨五更风。游丝苦要留春住，自向庭心罥落红。高阁静，翠帘空。今年花事忒匆匆。花开还有明年在，惆怅芳华逝水同。
鹧鸪天 其一 画堂老梅二株，红已著花，绿尚含蕊，又赋
作者：严元照
朝代：清
体裁：词

珍重轻寒薄暖时。红梅开早绿梅迟。花开迟早花情性，不是春风两样吹。芳意在，最高枝。琐窗先报玉人知。寒香不比閒桃李，分付东君好护持。
鹧鸪天 其二 画堂老梅二株，红已著花，绿尚含蕊，又赋
作者：严元照
朝代：清
体裁：词

窗户玲珑唤玉笙。愔愔香雾幂庭心。苔阶一片蒙茏月，才上梅梢别有情。芳信冷，未分明。当年情事可怜生。绿阴结子青如豆，短梦空凭翠羽寻。
鹧鸪天·为徐小平丈题春郊放牧小影
作者：严元照
朝代：清
体裁：词

浩荡郊原自在春。垂杨如幄草如茵。骑牛年少谁家子，此是当时徐小平。霜点鬓，面生纹。廿年投笔去从军。而今好办青蓑笠，更向江湖作散人。
鹧鸪天·元夕雪
作者：严元照
朝代：清
体裁：词

桂子香浓凝不飘。东风吹雪过元宵。街头人静无灯看，枕上愁多有梦撩。银烛暗，玉笙调。谁家歌板夜相邀。绿窗坐对清于水，堕砌仙云一片娇。
鹧鸪天·春分垂近，返棹故园，书堂老梅正放高枝，疏英撩人心目，赋此寄意
作者：严元照
朝代：清
体裁：词

要与青山结比邻。三年负了草堂春。梅花毕竟多情煞，故故迟开待主人。风料峭，月清暾。淩波依旧掌中身。商量一幅鹅溪绢，唤起花光为写真。
鹧鸪天·海棠
作者：严元照
朝代：清
体裁：词

一树娇红压绮罗。蜂喧蝶趁占春多。天涯记否曾流落，三载黄州伴老坡。深院静，醉颜酡。尊前一曲断肠歌。养花清露催花雨，不那东风刬地何。
鹧鸪天·辛未正月十一日夜子时立春
作者：严元照
朝代：清
体裁：词

袅袅花幡缀鬓新。佳人头上巧迎春。梅花雪里无消息，夜半东风与返魂。冰涧泮，石泉温。隔墙小鸟报芳辰。劝侬料理閒巾笠，次第青山看白云。
鹧鸪天·顾蓉娘者，戴芝山之侍儿也，归芝山十日而亡。芝山为作春蓉曲并图其貌，索题
作者：严元照
朝代：清
体裁：词

惆怅诗成话昔游。秾华见说不胜秋。蒙茏缺月三生梦，零断行云十日留。灯寂寂，夜悠悠。惜花人苦替花愁。春蓉一曲听歌罢，风皱银塘水不流。
鹧鸪天·题米楼画兰即以寄怀
作者：严元照
朝代：清
体裁：词

中酒篝灯夜漏迟。风茎露朵写相思。平将楚泽千秋恨，并作明窗一段奇。疏雨后，浅寒时，河桥灯火送君归。幽香满幅还留在，为谱新词付雪儿。
齐天乐
作者：严元照
朝代：清
体裁：词

西风帘外霜华重，黄花又开无数。翠减眉峰，钏松腕玉，消却昔年丰度。凉生绣户。更谁省娇娥，此时情绪。多谢凉蟾，夜深依旧上高树。长凭清泪洗面，早红潮褪尽，憔悴如许。罗幛灯昏，熏炉灰冷，检点閒愁千缕。兰心正苦。听落叶惊秋，伴人悽楚。直到天明，纸窗声似雨。
齐天乐·怀无锡杨缉甫、王佩青，时缉甫礼闱报罢
作者：严元照
朝代：清
体裁：词

春风第二泉边梦，青衫酒痕犹渍。小阁题襟，层楼听雨，历历当年情事。别离容易。过几度莺花，几重山水。那不销魂，茶烟孤袅竹炉细。婵娟云外远寄。漫低徊看镜，谁省憔悴。鸥鹭盟寒，芷兰香老，空忆故人千里。年年岁岁。算最是多情，西神眉翠。有日相逢，旧愁重唤起。
吼山
作者：严光禄
朝代：清

鬼斧凿灵根，玩舟穿石洞。渟然水一泓，削壁暗如瓮。舍舟蹑我履，湿翠沾余冻。纡回转湫仄，离立嵌虚空。山腹裹林扉，危崖出层栋。烟开江海平，云起岩壑动。澄观物皆寂，旷坐鸟微哢。得意默无言，抚境还疑梦。何必山僧知，涧流自迎送。
姑苏台
作者：严光禄
朝代：清

玉槛铜沟迹已非，画桡犹忆采莲归。梧宫叶落人何处，留得春风燕子飞。
晚渡瓜洲
作者：严光禄
朝代：清

树影瓜洲渡，风光扬子津。长空孤鸟外，片席大江滨。雾拥山藏寺，天低月近人。中流谁鼓枻，归去有渔䑳。
望金山
作者：严光禄
朝代：清

夹岸重城壮，中流一柱尊。夕阳翻倒影，飞翠落遥樽。钟磬沈烟际，鼋鼍上塔根。长公旧游地，玉带忆山门。
楼上
作者：严光禄
朝代：清

夕阳犹在野，疏雨忽当楼。朔雁树头影，江虹天际秋。美人不可见，孤客回含愁。薄暮碧云冷，西风闻棹讴。
登吴山大观台
作者：严光禄
朝代：清

绝顶盘空磴道开，一亭高踞气雄哉。涧边奇石冲云出，树杪危峦踏雾来。斜揽湖山图半壁，全收江海入层台。射潮尚忆三千弩，落日阴沈见霸才。
过蔡林
作者：严光禄
朝代：清

故里不相识，行行杂径多。远从田父问，危上木桥过。一姓自成市，数家斜傍河。村深风俗古，举族见雍和。
送许晦堂重之江右
作者：严光禄
朝代：清

落日长亭柰尔何，得归今日又关河。春来鸿雁离群去，江上鼋鼍忆客过。白发故人乡梦断，青山是处旅愁多。旧游正及梅花发，一曲谁堪入楚歌。
镇海塔观海
作者：严光禄
朝代：清

百级危梯上，茫茫一气间。江光遥入海，潮势欲沈山。阊阖何从叩，蓬莱莫可攀。仙人能挟我，挥手谢尘寰。
游天台山还里
作者：严克真
朝代：清

山灵笑我寸心违，未结茅蓬在翠微。双阙思寻丹药去，一肩挑得白云归。天台道出抛游屐，海国人还坐钓矶。回忆嫏嬛多福地，尘缘终觉世情非。
九日怀览民弟
作者：严勋
朝代：清
体裁：五言排律

黯黯登临日，萧萧风雨来。愁心驰冀北，极目望金台。游子悲摇落，穷途哭草莱。鲛人珠的皪，荆客玉摧颓。造物殊无意，乾坤弃不材。浮名消岁月，事业等尘埃。踯躅燕山道，徘徊易水隈。黄金知已罄，白发定相催。迢递三千里，凄凉九日杯。壮心虽未掷，落魄实堪哀。对菊应多恨，悲秋赋必裁。亲知多不遇，襟抱有谁开。
感怀
作者：严勋
朝代：清
体裁：古风

世事如江湖，下流不可挽。百年会有尽，忧来车轮转。所幸天意微，倚仗非人辨。菀枯时代谢，狂且恣骄蹇。山水有倾颓，哲人戒盛满。秉心察渊妙，空洞莫能衍。平波起激湍，坦途藏科坎。日月运灏濛，世变日新舛。所以古达人，行歌以自遣。
牧豕行
作者：严勋
朝代：清
体裁：古风

淄川老翁善牧豕，朝朝暮暮豕边伺。天子一日诏书下，老翁杖策君门试。天子顾之颜色开，待诏金马何雄哉。拔起草莱事明主，长辞尔豕心徘徊。老翁曲学世所贱，老翁致身捷如电。峨峨丞相践台阶，列土平津重主眷。东阁讵有贤人来，分茅曾未由折箭。君不见广川醇儒董仲舒，江都胶西遍曳裾。又不见濮阳名卿汲长孺，淮阳卧治泣如雨。公孙学术殊不同，天子亲幸全初终。区区岂因对策工，辕固老人洵冥鸿。
寄星峤
作者：严可均
朝代：清

蜀道青天万里行，栈花峡草听猿声。乡心寄与峨眉雪，应作春流过石城。
杨周二子墓下作寄怀王山人
作者：严可均
朝代：清

侵晨携斗酒，流眺城南隅。碧波带长麓，寒光清有余。群鸦一以噪，累累多丘墟。念彼地下人，生前良我徒。杨子雕龙手，周生野鹤如。飘飘两词客，长伴孙太初。流行随大化，一去无贤愚。寥寥四五子，后死尔与余。感此一相酹，沈吟立斯须。
箄洲
作者：严可均
朝代：清

扁舟尽日对清虚，行过箄洲画不如。江水西流月东出，照人残梦落嘉鱼。
舟行赣江半月度彭蠡望见匡庐作
作者：严可均
朝代：清

浟浟湖汉水，我行多滞淫。忽见庐山面，遐思洞壑深。断虹收宿雨，飞瀑界秋林。击节自高咏，匡君知此心。
邯郸行
作者：严可均
朝代：清

于役太行乐，茫茫吊全赵。柳外波涛漳水声，云中车马邯郸道。邯郸侠客少年场，畴昔豪华不可当。斗鸡走马香尘下，执戟呜珂玉殿旁。赵王宫阙青冥里，平原第宅连云起。雕阑十百倚华妆，上客三千蹑珠履。鸣钟擪瑟夜沈沈，倒海移山意气深。一笑还酬双白璧，片言立取万黄金。龙蛇交战风尘黑，合从分符驰九国。华屋谈兵虎豹韬，清霜放马金银碛。已闻大将叩阙中，更起长城横代北。一朝事去等飞埃，富贵雄豪不再来。春风苔绣廉颇甲，夜月樵歌主父台。食客游魂鸟兽散，锐卒千群鬼火战。朽札虚称天帝觞，耕夫屡拾长平箭。沈吟往事总堪嗟，战地风沙落日余。照眉池竭胭脂水，讲武坛开白骨花。花开花落漳河口，邯郸女儿劝客酒。醉歌一曲邯郸行，道上行人尽回首。
挽张百熙联
作者：严启丰
朝代：清
体裁：联

倘先生入赞枢廷，斯民有福；看后学欲铸铜像，吾道犹存。
榆皮行
作者：严启煜
朝代：清

井庐无烟野无草，万户嗷嗷缺一饱。村南村北总成群，去剥榆皮行及早。何人括尽榆荚钱，枯干只剩榆皮坚。榆皮可食少官税，悔不种地成榆田。枝头聚雀泣相语，新长嫩芽君莫取。雀乎雀乎慎勿争！我辈舍榆方掘鼠。
榆皮行
作者：严启煜
朝代：清
体裁：古风

井庐无烟野无草，万户嗷嗷缺一饱。村南村北总成群，去剥榆皮行及早。何人括尽榆荚钱，枯干只剩榆皮坚。榆皮可食少官税，悔不种地成榆田。枝头聚雀泣相语，新长嫩芽君莫取。雀乎雀乎慎勿争，我辈舍榆方掘鼠。
留别吴门诸子二首
作者：严启煜
朝代：清

夕阳衰柳系归桡，离思孤随雁影飘。岂类穆生忘没醴，自伤伍相久吹箫。游云变灭元无定，盘谷宽闲实见招。只惜旧时诸伴侣，春灯花下隔吟瓢。背花宁待管弦终，归卧云林半亩宫。世外渔樵有真趣，山间鸡犬尽淳风。采松袖染秋岚碧，捣药窗留夜火红。他日皋桥明月里，故人应共念梁鸿。
留别吴门诸子二首·其一
作者：严启煜
朝代：清

夕阳衰柳系归桡，离思孤随雁影飘。岂类穆生忘没醴，自伤伍相久吹箫。游云变灭元无定，盘谷宽闲实见招。只惜旧时诸伴侣，春灯花下隔吟瓢。
留别吴门诸子二首·其二
作者：严启煜
朝代：清

背花宁待管弦终，归卧云林半亩宫。世外渔樵有真趣，山间鸡犬尽淳风。采松袖染秋岚碧，捣药窗留夜火红。他日皋桥明月里，故人应共念梁鸿。
怀伯常向十八
作者：严咸
朝代：清

空翠清秋色，苍茫万里心。遥知湘水广，不及客思深。贾谊将陈策，昭文独鼓琴。石亭一挥手，风雨到而今。
清浪滩
作者：严咸
朝代：清

晨瘴郁林表，山川澹如滋。湍迥石欲动，流惊舟已飞。桂棹鼓清波，荷衣飘曾飔。翩翻瞻神乌，萋菲玩春荑。搴芷将有赠，濯缨此其时。遐想《孺子歌》，屡动王孙思。索幽神有会，履险心反夷。始悟涉川者，忠信洵堪持。
一萼红·游惠山归后作
作者：严复
朝代：清
体裁：词

病维摩。向华鬘天界，偷相质多罗。脂水凝凘，黛山拥絮，化城犹未春和。深花木、禅房幽邃，护么凤、初得暖云窠。张八犹生，魏三未熟，几转秋波。不负嘉名称，正搓酥滴粉，倩笑双涡。绀发垂云，葱纤削玉，梅额横约愁蛾。怅幼与、频伽舌蹇，含深意、欲语怕飞梭。梦想毗耶城里，花雨天魔。
丁巳揽揆述怀
作者：严复
朝代：清
体裁：五言排律

天意高难问，吾身藐自孤。浮生长浪迹，今日又悬弧。儿女纷罗拜，朋侪稍委输。合欢惟饮食，遣兴亦摴蒲。壁虎看跂脉，林乌听毕逋。频年忧旱潦，率土怨萑苻。绝学怜前志，馀光惜病躯。无田宁不退，倘许首邱狐。
丁巳揽揆述怀
作者：严复
朝代：清

天意高难问，吾身藐自孤。浮生长浪迹，今日又悬弧。儿女纷罗拜，朋侪稍委输。合欢惟饮食，遣兴亦樗蒲。壁虎看跂脉，林乌听毕逋。频年忧旱潦，率土怨萑苻。绝学怜前志，馀光惜病躯。无田宁不退，倘许首邱狐。
丁巳揽揆述怀·其一
作者：严复
朝代：清

天意高难问，吾身藐自孤。浮生长浪迹，今日又悬弧。儿女纷罗拜，朋侪稍委输。合欢惟饮食，遣兴亦樗蒲。
丁巳揽揆述怀·其二
作者：严复
朝代：清

壁虎看跂脉，林乌听毕逋。频年忧旱潦，率土怨萑苻。绝学怜前志，馀光惜病躯。无田宁不退，倘许首邱狐。
万生园
作者：严复
朝代：清

西苑门空闭，燕郊柳正繁。那堪春尽后，重向万生园。
三月三日挈叶氏甥女约刘伯远、通叔兄弟、侯疑始游万生园
作者：严复
朝代：清

六十之年忽已至，此去当逢儿上巳。燕京春气向来迟，红白未开桃与李。先生有似南郭綦，终日嗒然唯隐几。稍闻天籁出枅圈，未辨春容识红紫。忽思结伴趁佳辰，更以清言消短晷。二刘兄弟今敞攽，况有吾徒侯叔起。驱车相约到城西，地近不逾五七里。只怜景物太彫疏，不共承平竞繁侈。王孙当日辟名园，意与西人争吊诡。草木搜集兼亚欧，毛羽牢笼暨非美。园官土著用胡倭，月廪水衡供喙饲。中西异制起行宫，禦宿逶迤承燕喜。谁料一朝异陵谷，瓶犹未罄罍先耻。文章么豹几留皮，老苍黄鹞徒矜觜。何曾二起继三眠，却笑万生成万死。迩来涤场号农事，处处标题分溺矢。稍胜艮岳筠为薪，岂有九成泉出醴。令人却忆山阴言，俯仰陈迹无乃是。只供吾曹作凭吊，年年太息流光驶。西山青眼故依然，沧海横流嗟未已。清游聊复五人同，不必流觞依曲水。语阑天末转轻雷，似以微阳告春始。更将何物洗荒伧，惟有唐花开玉蕊。老夫年来腰脚健，望眼园林空徙倚。苍然莫色向归途，依旧繁镫闹城市。秋鸿有信问明年，回首前游真梦耳。
三月三日挈叶氏甥女约刘伯远通叔兄弟侯疑始游万生园
作者：严复
朝代：清
体裁：古风

六十之年忽已至，此去当逢几上巳。燕京春气向来迟，红白未开桃与李。先生有似南郭綦，终日嗒然唯隐几。稍闻天籁出枅圈，未办春容识红紫。忽思结伴趁佳辰，更以清言消短晷。二刘兄弟今敞攽，况有吾徒侯叔起。驱车相约到城西，地近不逾五七里。只怜景物太彫疏，不共承平竞繁侈。王孙当日辟名园，意与西人争吊诡。草木搜集兼亚欧，毛羽牢笼暨非美。园官土著用胡倭，月廪水衡供啄饲。中西异制起行宫，御宿逶迤承燕喜。谁料一朝异陵谷，瓶犹未罄罍先耻。文章玄豹几留皮，老苍黄鹞徒矜觜。何曾三起继三眠，却笑万生成万死。迩来涤场号农事，处处标题分溺矢。稍胜艮岳筠为薪，岂有九成泉出醴。令人却忆山阴言，俯仰陈迹无乃是。只供吾曹作凭吊，年年太息流光驶。西山青眼故依然，沧海横流嗟未已。清游聊复五人同，不必流觞依曲水。语阑天末转轻雷，似以微阳告春始。更将何物洗荒伧，惟有唐花开玉蕊。老夫年来腰脚健，望眼园林空徙倚。苍然莫色向归途，依旧繁镫闹城市。秋鸿有信问明年，回首前游真梦耳。
三月十六日寿梁卓如尊甫七十
作者：严复
朝代：清
体裁：古风

荣坑先生谁与俦，至隐不减陈太邱。生儿声名能九州，高年天星七十周，伯安之翁宜优游。老松偃亩为民庥，一乡讼争泯乾猴。蕴崇鹦粟焚簺骰，梁上君子惊自投。团保守望勤霄掫，不劳吏为援鼓桴。持己不竟亦不絿，乃覆闾井如洪帱。戊己之际罹百忧，刊章名捕钩党钩。携孥乘桴天东头，二方愉愉亲厕牏。长公学圃利锄耰，次公簦屐穷遐搜。国论有获皆野谋，新运以之司舌喉，惜哉嫠纬恕陨周。先生太息望松楸，归里还狎凫与鸥。康强加昔扶灵鸠，季春海屋今添筹。乡人畀酒炙肥牛，令子南向称千秋。满堂宾客皆胜流，贱子隅坐衣亲抠。四座莫喧吾请讴，先生为进一觞不。
三月自吴淞复旦学堂还寓因忆昌黎食虾蟆诸诗不觉大笑戏成三绝句
作者：严复
朝代：清

桃李端须著意栽，饱闻强国视人才。而今学校多蛙蛤，凭仗何人与洒灰。瓶水才添起小澜，爬沙手脚恣盘桓。通宵呜唤知何意，且说盆池不属官。龙雀东南白虎西，从渠吞月罪应齐。吴烹卤馔吾何择，不更攒眉吃水鸡。
三月自吴淞复旦学堂还寓因忆昌黎食虾蟆诸诗不觉大笑戏成三绝句·其一
作者：严复
朝代：清

桃李端须著意栽，饱闻强国视人才。而今学校多蛙蛤，凭仗何人与洒灰。
三月自吴淞复旦学堂还寓因忆昌黎食虾蟆诸诗不觉大笑戏成三绝句·其三
作者：严复
朝代：清

龙雀东南白虎西，从渠吞月罪应齐。吴烹卤馔吾何择，不更攒眉吃水鸡。
三月自吴淞复旦学堂还寓因忆昌黎食虾蟆诸诗不觉大笑戏成三绝句·其三
作者：严复
朝代：清
体裁：七言绝句

龙雀东南白虎西，从渠吞月罪应齐。吴烹卤馔知何择，不更攒眉吃水鸡。
三月自吴淞复旦学堂还寓因忆昌黎食虾蟆诸诗不觉大笑戏成三绝句·其二
作者：严复
朝代：清

瓶水才添起小澜，爬沙手脚恣盘桓。通宵呜唤知何意，且说盆池不属官。
三月自吴淞复旦学堂还寓因忆昌黎食虾蟆诸诗不觉大笑戏成三绝句·其二
作者：严复
朝代：清
体裁：七言绝句

瓶水才添起小澜，爬沙手脚恣盘桓。通宵鸣唤知何意，且说盆池不属官。
上巳同樊山掞东诸公十刹海修禊得渡字
作者：严复
朝代：清
体裁：古风

同生乱离中，聊尔欣所遇。年年逢重三，觞咏辄无数。岂徒祓不祥，亦用压恐怖。嗟从改步还，乾坤莽回互。劳歌八表昏，悲哀江南赋。巨公随斗坐，听唱公无渡。天位干庸夫，齮龁皆坟墓。此邦幸瓦全，钟簴悬如故。庶几可小康，贫民得襦裤。谁云天运乖，如疾不起痼。引领西南云，蚩尤气犹怒。狱吏傅爰书，奏当几贿赂。谁欤职厉阶，薪火今还厝。民献虽千夫，知非太平具。眷兹一方水，相期共洄溯。往日十顷莲，临风倚娇奼。可怜今沮洳，积水无鸥鹭。惟馀数株柳，令人念前度。
上巳未出游次疑始韵
作者：严复
朝代：清

年年带得看花眼，生世何曾便不辰。四海共知惟白发，再来忍更负青春。管弦不分围成沸，桃杏终教踏作尘。报与荒园流水道，豨膏无计转方轮。
上海刘氏园见白莲孤开归而成咏
作者：严复
朝代：清

三伏炎蒸昼转雷，群伦炊甑向尘埃。一茎娟洁标高格，此是灵山会里来。脱得污泥气益振，肌肤敢道许相亲。情知水佩风裳者，不是云腮雾閤身。露筋祠外月初上，仙掌峰前风正清。欲采盈盈太孤绝，胸中长此玉峥嵘。藐姑原祇住瑶池，一见须教物不疵。惟有风流王介甫，超然将尔当西施。南薰无地嫁娉婷，小筑盆池养夕馨。身怯九禾风露冷，楼台倒影浸秋星。
上海刘氏园见白莲孤开归而成咏·其一
作者：严复
朝代：清

三伏炎蒸昼转雷，群伦炊甑向尘埃。一茎娟洁标高格，此是灵山会里来。
上海刘氏园见白莲孤开归而成咏·其三
作者：严复
朝代：清

露筋祠外月初上，仙掌峰前风正清。欲采盈盈太孤绝，胸中长此玉峥嵘。
上海刘氏园见白莲孤开归而成咏·其二
作者：严复
朝代：清
体裁：七言绝句

脱得污泥气益振，肌肤敢道许相亲。情知水佩风裳者，不是云窗雾阁身。
上海刘氏园见白莲孤开归而成咏·其二
作者：严复
朝代：清

脱得污泥气益振，肌肤敢道许相亲。情知水佩风裳者，不是云腮雾閤身。
上海刘氏园见白莲孤开归而成咏·其五
作者：严复
朝代：清
体裁：七言绝句

南薰无地嫁娉婷，小筑盆池养夕馨。身怯九天风露冷，栖台倒影浸秋星。
上海刘氏园见白莲孤开归而成咏·其五
作者：严复
朝代：清

南薰无地嫁娉婷，小筑盆池养夕馨。身怯九禾风露冷，楼台倒影浸秋星。
上海刘氏园见白莲孤开归而成咏·其四
作者：严复
朝代：清
体裁：七言绝句

藐姑原只住瑶池，一见须教物不疵。惟有风流王介甫，超然将尔当西施。
上海刘氏园见白莲孤开归而成咏·其四
作者：严复
朝代：清

藐姑原祇住瑶池，一见须教物不疵。惟有风流王介甫，超然将尔当西施。
丙午元日答太夷
作者：严复
朝代：清
体裁：五言律诗

见猎何妨喜，闻钟岂待声。春风纷地着，吾意本天成。论荐妨惊俗，思深累养生。何当一樽酒，故态任抽萌。
中秋客思
作者：严复
朝代：清

不可无诗日，中秋客里过。南云家益远，秋水鬓添皤。名重翻成梗，情孤易得魔。高楼宵柝响，无计奈明何。
为人题味雪轩图
作者：严复
朝代：清
体裁：古风

天下论清白，固以雪为最。岂惟粉不如，更恐水未逮。积洁自成辉，希声隐天籁。触寒百虫蛰，一气收沆瀣。持接味根尘，入口当噤齘。旧闻苏属国，牧羝北海北。和毡吞六花，未肯顾腥秽。终持汉节归，独殿未央画。东都有袁安，僵卧耻干丐。复有孟襄阳，苦吟托驴背。古来味雪者，用意各有在。先生取名轩，凛凛见风裁。一持清冷心，遂与古人会。幸勿示越犬，恐其吠所怪。
为周养庵题篝镫纺织图
作者：严复
朝代：清
体裁：古风

我生十四龄，阿父即见背。家贫有质券，赙钱不充债。陟冈则无兄，同谷歌有妹。慈母于此时，十指作耕耒。上掩先人骸，下养儿女大。富贫生死间，饱阅亲知态。门户支已难，往往遭无赖。五更寡妇哭，闻者隳心肺。辛苦二十年，各毕衿缡戒。毛生远奉檄，稍稍供粗粝。虽乏五鼎庖，幸免颜色菜。谁知罔极天，欲养已不逮。至今念慈颜，既老心愈痗。吾闻对歔者，不可为累噫。何堪垂暮年，睹此惊魂画。呜呼大宇间，此恨何时瘥。乃悟晋王裒，竟把蓼莪废。
为程白葭题精忠柏图册
作者：严复
朝代：清
体裁：古风

天地有正气，杂然赋流形。吾知信国语不妄，不见松柏冬夏常青青。伟哉物类有相感，乃与烈士生死通精灵。植立数百年，与世阅沧溟。蟠根贯金石，直节排风霆。一朝吹唇沸海浦，始断为九埋寒厅。奇节感异族，一片酬千金。归舟天吴不敢觑，两舷时夹蛟龙腥。程侯好事世无偶，乃取厥八罗祠庭。四周阑楯与禁护，脩檐大厦加朱甍。岂惟存古见深致，意与万世人纪留模形。由来微物重所托，后贤寄意深丁宁。又不见自从屈原赴湘水，离骚草木一一皆芳馨。
久雨
作者：严复
朝代：清
体裁：七言绝句

投策归来卧涧阿，茆檐惟见雨滂沱。可怜四海无晴旭，端为神龙治水多。
九月十二日
作者：严复
朝代：清

重阳已过犹馀热，预判霜风特地狂。官柳渐看生意尽，园花且趁晚晴香。月光黯黯闻遥笛，镫影晖晖落画床。怊怅凭阑看北极，句陈何处认寒芒。
书愤次伯远韵
作者：严复
朝代：清
体裁：七言律诗

空劳越石报鸡声，谋国人谁矢血诚。燕弱讵须呈督亢，赵亡原坐战长平。艾香可有三年蓄，剑利曾无十万横。玉貌围城成底用，摩挲铜狄但心惊。
书愤次伯远韵
作者：严复
朝代：清

空劳越石报鸡声，谋国人谁矢血诚。燕弱讵须呈督亢，越亡原坐战长平。艾香可有三年蓄，创利曾无十万横。玉貌围城成底用，摩挲铜狄但心惊。
书示子璿四十韵
作者：严复
朝代：清
体裁：古风

吾思初生民，中国固独秀。一画开庖牺，衣裳垂轩后。虞夏丁中天，心法著授受。史臣所载笔，明白同旦昼。西旅当此时，蠢蠢犹禽兽。汤武行征诛，惟民在所救。孔子删诗书，述古资法守。时义大矣哉，道体弥宇宙。因礼有损益，百世难悉究。虽云世变殷，一一异经觏。嬴秦始变法，驱民用鞭杻。自兹更纷纭，王霸方杂糅。极盛推汉唐，宋明亦在宥。强胡入中原，始寇终昏媾。清人张大机，久乃见涩锈。于时西方人，造化供镌镂。周髀函员舆，阴阳随指嗾。思潮百千涂，黄钟杂瓦缶。舟车所开通，势欲穷高厚。佳兵非不祥，远贾期必售。平等复自繇，群龙见无首。岂徒财力雄，固亦祛荒陋。空穴嗟来风，黄人遂瞠后。推人曰文明，自处但怐愁。吁嗟四千春，声教总刍狗。宁知人道尊，不在强与富。恭惟天生人，岂曰资战斗。何期科学精，转把斯民蹂。君看四年战，兹事那可又。汝今治旁行，如农始备收。毋忘七尺躯，幸托神明胄。所期取彼长，为国补缺漏。他年劫运回，端复资旧有。举国方饮狂，昌披等桀纣。慎勿三年学，归来便名母。内政与外交，主者所宿留。就言匹夫责，事岂关童幼。吾衰不足云，况亦多纰缪。然于二者间，衡量亦已久。不胜舐犊情，为儿进苦口。
书赠次女严璆联
作者：严复
朝代：清
体裁：联

极乐原无国；吾生固有涯。
二郎神
作者：严复
朝代：清
体裁：词

海壖岁晚，正水拍、远天如镜。记锁缆齐牵，牙樯同倚，来值东溟风梗。浦暗潇潇，吴娘雨怯，万兀瓜皮烟艇。任密沫湔裙，惊风飐鬓，偎魂双影。重省。别时蛴玉，红云犹莹。奈张角东西，燕鸿南北，此去参差不并。雪黯天津，云迷京口，梅瘦岂禁春病。休怨别、为我厌厌，长似宿酲难醒。
于书夹中得两绝句不记何时所作并寄何人矣·其一
作者：严复
朝代：清
体裁：七言绝句

江城西畔月轮孤，知汝凄凉正忆吾。人世岂能无聚散，但将书札问潜夫。
于书夹中得两绝句，不记何时所作并寄何人矣
作者：严复
朝代：清

江城西畔月轮孤，知汝凄凉正忆吾。人世岂能无聚散，但将书劄问潜夫。白发侵寻老更催，漫将诗句遣衰颓。园林昨夜西风紧，自向寒炉拨死灰。
于书夹中得两绝句，不记何时所作并寄何人矣·其一
作者：严复
朝代：清

江城西畔月轮孤，知汝凄凉正忆吾。人世岂能无聚散，但将书劄问潜夫。
于书夹中得两绝句，不记何时所作并寄何人矣·其二
作者：严复
朝代：清
体裁：七言绝句

白发侵寻老更催，漫将诗句遣衰颓。园林昨夜西风紧，自向寒炉拨死灰。
人才
作者：严复
朝代：清

人才鹦鹉能言日，世事蝤蛑换壳时。如此风潮行未得，老夫掩泪看残棋。
人日呈橘叟
作者：严复
朝代：清
体裁：七言律诗

乡里情亲四十年，共留老眼阅桑田。已登东岱宾初日，旋向西山问玉泉。旧学圣功时蛾术，小诗才语总蝉嫣。草堂人日题诗去，报道人间有地仙。
以渔洋精华录寄琥唐山春榆侍郎有诗见述率赋奉答
作者：严复
朝代：清
体裁：古风

九陌风鸣尘堀堁，南郭隐几今丧我。长安作梦垂十年，梦想阳崎山一逻。文书引睡睡复醒，万事不理任懒惰。河阳宗伯今词宗，赠我新诗堪已瘅。为言昭代录诗人，疑让新城居上坐。士林沾丐三百年，蒋袁杭厉皆细琐。平生结习觑文字，扬榷新诗吾亦颇。文章派别几人存，大抵修辞禁淫诐。李杜光芒万丈长，坡谷九天纷咳唾。如星五纬流四渎，议论欲到吾知叵。请言在昔明中叶，群公模拟或太过。虽然法上几得中，要于风雅未为左。何来东涧恣抨击，一钱不宜同骂座。渔洋崛起应新运，如麟独角推一个。譬彼射者得正鹄，稍嫌力薄愁官笴。文人相轻自古然，又被赵纪加切磋。降兹谈艺偏湖海，若个解衣旁礴裸。西昆靡靡江西粗，公安竟陵更么么。小子何莫学夫诗，敢问师资谁则可。吾云要在士卓识，一任纷挐众口哆。斯文如女有正色，岂事涂泽徒为大。横空盘硬亦非难，欲为排奡在贴妥。取径爱好似未害，他日湘帆随转柁。清新俊逸殆天授，着眼沈郁兼顿挫。双丸头上忽忽过，风轮谁挽蚁旋磨。勿云衰叔少和声，《三百篇》皆发愤作。能收一物寄孤赏，横流亦足娱寒饿。高歌青眼望后生，比似螟蛉祝果蠃。忽蒙佳什誉过庭，语重情深谁敢荷。君家自有谢超宗，池上凤毛众所贺。
以渔洋精华录寄琥唐山春榆侍郎有诗见述率赋奉答
作者：严复
朝代：清

九陌风鸣尘堀堁，南郭隐几今丧我。长安作梦垂十年，梦想阳崎山一逻。文书引睡睡复醒，万事不理任懒惰。河阳宗伯今词宗，赠我新诗堪已瘅。为言昭代录诗人，疑让新城居上座。士林沾丐三百年，蒋袁杭厉皆细琐。平生结习觑文字，扬榷新诗吾亦颇。文章派别几人存，大抵修辞禁淫诐。李杜光芒万丈长，坡谷九天纷咳唾。如星五纬流四渎，议论欲到吾知叵。请言在昔明中叶，群公模拟或太过。虽然法上几得中，要于风雅未为左。何来东涧恣抨击，一钱不值同骂座。渔洋崛起应新运，如麟独角推一个。譬彼射者得正鹄，稍嫌力薄愁官笴。文人相轻自古然，又被赵纪加切磋。降兹谈艺遍湖海，若个解衣旁薄赢。西昆靡靡江西粗，公安竟陵更幺么。小子何莫学夫诗，敢问师资谁则可。吾云要在士卓识，一任纷挐众口哆。斯文如女有正色，岂事涂泽徒为大。横空盘硬亦非难，欲为排奡在贴妥。取径爱好似未害，他日湘帆随转柁。清新俊逸殆天授，著眼沈郁兼顿挫。双丸头上忽忽过，风轮谁挽蚁旋磨。勿云衰叔少和声，《三百篇》皆发愤作。能收一物寄孤赏，横流亦足娱寒饿。高歌青眼望后生，比似螟蛉祝果蠃。忽蒙佳什誉过庭，语重情深谁敢荷。君家自有谢超宗，池上凤毛众所贺。
何嗣五赴欧观战归出其纪念册子索题为口号五绝句·其二
作者：严复
朝代：清
体裁：七言绝句

汰弱存强亦不能，可怜横草尽飞腾。十年生聚谈何易，遍选丁男作射弸。
何嗣五赴欧观战归出其纪念册子索题为口号五绝句·其五
作者：严复
朝代：清
体裁：七言绝句

由来爱国说男儿，权利纷争总祸基。为忆人弓人得语，奈何煮豆亦然萁。
何嗣五赴欧观战归出其纪念册子索题为口号五绝句·其四
作者：严复
朝代：清
体裁：七言绝句

牛女中间出大星，天公如唤世人醒。三千万众膏原野，可是耶和欲现形。
何嗣五赴欧观战归出其纪念册子索题为口号五绝句何嗣五赴欧观战归出其纪念册子索题为口号五绝句·其三
作者：严复
朝代：清
体裁：七言绝句

洄漩螺艇指潜渊，突兀奇肱上九天。长炮扶摇三百里，更看绿气坠飞鸢。
侯生行
作者：严复
朝代：清

侯生忽欲东渡海，赠我二十六韵五言诗。高词淳意杂古语，悬知落笔涕下如绠縻。自言少小失怙恃，京华旅食随群儿。中遭丧乱反乡井，挟书始解为唔咿。十七北征遘佳运，盐山老宿加磨治。有似西江润涸辙，发棠荒岁周寒饥。学何常师数到我，报语郑重酬无施。抗颜授徒亦自可，对镜忽尔惭鬓眉。男儿作健要如舜，头上乌兔忧坐驰。沮洳有鱼岂足脍，拔鲸不见韩退之。颇闻哲学最高峻，愿登巅顶掀其篱。西深东浅没次第，求道勤苦遑言疲。橐驼无角奋两耳，汗漫预作廿载期。诗成书纸持见我，再拜伏请加训辞。我读君诗忽大笑，如此作计宁非痴。即今朝廷议新宪，百度尽变秦以来。朝植党魁野政党，争立门户方求才。盛年如子更拄腹，随风咳唾霏琼瑰。但须倚门露肮脏，一蹴可躐九级台。鸡壅豕零有时帝，吾言至信非类俳。不然椎埋击剽作交会，猎取亿兆兼京垓。丈夫蔗境在倒啖，蔡泽年寿须安排。奈何弃此都不事，而欲清浅观蓬莱。哲学虽成究何用，徒取造化穷根荄。天演亦何与汝事，吊诡转使人愁猜。不才鼹饮仅满腹，讵足为子先路开。虽然一语可忠告，平实乃以基崔巍。譬如沿流下蜀楚，欲达东海先江淮。质力名数各有事，一一皆与清隅隈。真积力久自通贯，至道呈露无昏埃。即论近事亦有补，工冶政法咸取材。吁嗟呼，阴阳帅霅五洲沸，欲曰救国诚难哉。吾今衰老已无用，偷生发背旋黄骀。乞食诸侯岂得已，平生志愿如寒灰。高歌青眼属吾子，归日谈笑生风雷。
侯生行
作者：严复
朝代：清
体裁：古风

侯生忽欲东渡海，赠我二十六韵五言诗。高词淳意杂古语，悬知落笔涕下如绠縻。自言少小失怙恃，京华旅食随群儿。中遭丧乱反乡井，挟书始解为唔咿。十七北征遘佳运，盐山老宿加磨治。有似西江润涸辙，发棠荒岁周寒饥。学何常师数到我，报语郑重酬无施。抗颜授徒亦自可，对镜忽尔惭鬓眉。男儿作健要如舜，头上乌兔忧坐驰。沮洳有鱼岂足脍，拔鲸不见韩退之。颇闻哲学最高峻，愿登巅顶掀其篱。西深东浅设次第，求道勤苦遑言疲。橐驼无角奋两耳，汗漫预作廿载期。诗成书纸持见我，再拜伏请加训辞。我读君诗忽大笑，如此作计宁非痴。即今朝廷议新宪，百度尽变秦以来。朝植党魁野政党，争立门户方求才。盛年如子更拄腹，随风咳唾霏琼瑰。但须倚门露肮脏，一蹴可躐九级台。鸡壅豕零有时帝，吾言至信非类俳。不然椎埋击剽作交会，猎取亿兆兼京垓。丈夫蔗境在倒啖，蔡泽年寿须安排。奈何弃此都不事，而欲清浅观蓬莱。哲学虽成究何用，徒取造化穷根荄。天演亦何与汝事，吊诡转使人愁猜。不才鼹饮仅满腹，讵足为子先路开。虽然一语可忠告，平实乃以基崔巍。譬如沿流下蜀楚，欲达东海先江淮。质力名数各有事，一一皆与清隅隈。真积力久自通贯，至道呈露无昏埃。即论近事亦有补，工冶政法咸取材。吁嗟乎，阴阳帅霅五洲沸，欲曰救国诚难哉。吾今衰老已无用，偷生发背旋黄骀。乞食诸侯岂得已，平生志愿如寒灰。高歌青眼属吾子，归日谈笑生风雷。
借韵题听水第二斋·其一
作者：严复
朝代：清
体裁：七言绝句

梦想南阳八百桑，风云事业入祠堂。公今二纪亲田亩，知有觚棱不忍忘。
借韵题听水第二斋·其三
作者：严复
朝代：清
体裁：七言绝句

涌泉别业聊中隐，友石新墩占小雄。他日漫郎作水乐，两山宫徵将无同。
借韵题听水第二斋·其二
作者：严复
朝代：清
体裁：七言绝句

乡里追随近卅年，一尊相对各华颠。不妨磨洗装风景，六十流光下水船。
借韵题听水第二斋·其五
作者：严复
朝代：清
体裁：七言绝句

世事从伊海变田，我曹欢笑尽前缘。相逢吉语无多慰，但说诗功胜旧年。
借韵题听水第二斋·其四
作者：严复
朝代：清
体裁：七言绝句

陀龛腹笥蚕相似，又点词源锦不如。二子相从老湖海，元龙豪气未教除。
元旦觐祖生
作者：严复
朝代：清

月吉南来报，衰迟得抱孙。喜心忽翻倒，佳气已腾轩。汗血思天马，精灵感白猿。神州须健者，勿止大吾门。汝父意娱亲，殷然盼石麟。得吾儿出世，及尔祖为人。门户千秋业，乾坤万里春。吾衰家自振，老泪一沾巾。雨水开寅月，青龙正值庚。食神横秀气，月健得长生。四柱纯阳贵，三春甲木荣。莫嗤谈小数，远祖有君平。名尔为侨肸，心仪到古贤。艰难支耎国，词命却强权。震旦方沈陆，何年得解悬。太平如有象，莫忘告重泉。
元旦觐祖生·其一
作者：严复
朝代：清

月吉南来报，衰迟得抱孙。喜心忽翻倒，佳气已腾轩。汗血思天马，精灵感白猿。神州须健者，勿止大吾门。
元旦觐祖生·其三
作者：严复
朝代：清

雨水开寅月，青龙正值庚。食神横秀气，月健得长生。四柱纯阳贵，三春甲木荣。莫嗤谈小数，远祖有君平。
元旦觐祖生·其三
作者：严复
朝代：清
体裁：五言律诗

雨水开寅月，青龙正值庚。食神横秀气，月建得长生。四柱纯阳贵，三春甲木荣。莫嗤谈小数，远祖有君平。
元旦觐祖生·其二
作者：严复
朝代：清

汝父意娱亲，殷然盼石麟。得吾儿出世，及尔祖为人。门户千秋业，乾坤万里春。吾衰家自振，老泪一沾巾。
元旦觐祖生·其四
作者：严复
朝代：清

名尔为侨肸，心仪到古贤。艰难支耎国，词命却强权。震旦方沈陆，何年得解悬。太平如有象，莫忘告重泉。
六十一岁生辰韩生以诗见寄斐然有怀次韵为答
作者：严复
朝代：清
体裁：古风

成毁相因果，贤愚孰判分。立诚斯感物，执象总迷真。缅昔承平日，繄余澹荡人。所嗟闻道晚，常恐受恩深。鼹饮津沽水，燕居二十春。涓尘忘海岳，高下信乾坤。明发求无忝，生涯识有群。万间怀夏屋，一得永宵欣。学有今荼蔗，胸无夙怨恩。浑浑时见极，九九或疑神。亦欲新民德，相将讨国闻。裘成千腋集，书及万言陈。敢谓思无斁，方期德有邻。由来一爝火，不彻百重昏。积毁惊销骨，群吹起沸尘。不成一战伯，徒使万方瞋。输币仍前贯，回銮祗旧云。普天呻负担，刬地见创痕。岂谓图强法，翻成失国因。朕言真不再，大患乃无身。末命凭虚几，皇图集近伦。龙飞群首见，蠖屈几人伸。伊傅原难降，研桑不易寻。运丁千世厄，民疾一夫尊。廪廪持三祀，睊睊逮八垠。平安望烽火，彗孛犯星辰。辙偾贪人败，言尨学子诜。早知民最贵，不必古能循。淅米非前甑，成风少妙斤。虚传馨郅治，直作纵妖氛。眼阅沧桑换，心惊甲子新。玄黄犹未已，衰白日交臻。吉语徵朋友，忧端悸梦魂。新知待培养，旧德愿终纯。莫动扁舟兴，群扶大雅轮。因君惠佳什，为数鲤鱼鳞。
六月初十夜书所闻见寄长女瑸
作者：严复
朝代：清
体裁：五言律诗

弦月穿云出，池塘吠蛤哗。疏林明远火，白鸟隔轻纱。栩栩怜幽梦，悠悠念故家。邻房谁氏女，睡语正呼耶。
再和步溪
作者：严复
朝代：清

何曾贞下起元来，不独怜君且自哀。未得一邱供啸傲，更无歧路可徘徊。情知乱世身为患，谁向颓流首重回。惟有少时腾掷处，梦中突兀见南台。
再题惜别图·其一
作者：严复
朝代：清
体裁：五言律诗

且住为佳耳，将离可若何。疑深常督过，爱极转生魔。无分消眉妩，应难忘颊涡。汉南一株柳，生意已婆娑。
再题惜别图·其二
作者：严复
朝代：清
体裁：七言律诗

懊恼情怀祗自悲，微波何地更通词。本来杨柳丝难系，看取芙蓉死为谁。二月春愁随水长，十年影事有镫知。鬓丝禅榻茶烟飏，自是樊川觉较迟。
写怀
作者：严复
朝代：清
体裁：七言律诗

都来半世客幽燕，老眼今看海变田。失水蛟龙聊复尔，偷仓雀鼠故依然。岂能徐邈随通介，浪说王尊乍佞贤。阅尽白衣转苍狗，冰轮还作旧时圆。
写怀
作者：严复
朝代：清

都来半世客幽燕，老眼今看海变田。失水蛟龙聊复尔，偷仓雀鼠故依然。岂能徐邈随通介，浪说王尊乍佞贤。阅尽白衣转苍狗，冰输还作旧时圆。
刘伯远侯疑始偕枉不遇诗以谢之
作者：严复
朝代：清
体裁：七言律诗

锡山侯子今词伯，南岳诸刘总好贤。心赏于人良已矣，足音及我固跫然。藏身聊复成中隐，治国何年著小鲜。泽不下施吾所讳，期君占斗斸龙泉。
刘宣甫六十诗以为寿
作者：严复
朝代：清
体裁：七言律诗

卅年岁月剧骎骎，犹记逢君傍水浔。悟后参同应束阁，迩来吏隐亦抽簪。诵芬儿辈传先德，息影相期返旧林。来往风流他日事，春春春酒莫孤斟。
刘步溪以近作见示依韵奉和
作者：严复
朝代：清
体裁：古风

扶危大业须人担，而我瑟缩同春蚕。榆枋决起亦致福，岂必六月方图南。刘侯五十气方午，不效年少须纷毵。第令把臂入政党，魁长自可收立谈。奈何拚命为乡井，如炭自坠汤躬探。促訾啜汁镇长有，言用身弃非君惭。仰天大笑黄鹄举，明月何处无秋潭。朅来京国更尘土，岁寒法侣犹二三。作诗邀我起属和，高言强韵非吾堪。庞眉铁石老尊宿，日夜宫徵相吞含。苏门执梃有山谷，慧业倘许青出蓝。诗中日月自光霁，权利细琐君休贪。
十三夜月
作者：严复
朝代：清

霜月寒如此，江南想独看。无教作阴曀，双照泪汍澜。
即席呈诸君
作者：严复
朝代：清

绝代陈沧趣，弥天郑海藏。义宁今作者，夏子亦升堂。国秀俱无忝，斯文各主张。啮唇馀两齿，跋扈有王昌。
即席呈诸君
作者：严复
朝代：清
体裁：五言律诗

绝代陈沧趣，弥天郑海藏。义宁今作者，夏子亦升堂。国秀俱无忝，斯文各主张。齧唇馀两齿，跋扈有王昌。
古意
作者：严复
朝代：清

情重身难主，凄凉石季伦。明珠三百琲，空换坠楼人。
和刘通叔岁莫杂诗·其一
作者：严复
朝代：清
体裁：古风

衰世多幽忧，还家拟扫轨。冠山抗茅茨，万象呈曲几。谁云归岫云，复作出山水。逃空事不成，乃见似人喜。
和刘通叔岁莫杂诗·其七
作者：严复
朝代：清
体裁：古风

劫运如溃痈，固亦待其熟。望夷鹿为马，神媪方夜哭。如分以相偿，不劳计赢朒。君看未来果，随地皆可读。
和刘通叔瑞潞岁莫杂诗并序
作者：严复
朝代：清

衰世多幽忧，还家拟扫轨。冠山抗茅茨，万象成曲几。谁云出岫云，复作出山水。逃空事不成，乃见似人喜。东坡与子由，诗句每恻楚。终身彭城梦，未遂对床雨。老泉玉渊洄，弥感青松树。读君告哀文，舌挢不能语。少壮但回翔，忽尔霜双鬓。衰老已足嗟，更遣纷疾疢。未经解一牛，齿冷无厚刃。世运有平陂，盛年那可闰。子云不解事，著书空尔多。浑沦逮无间，巨细非一科。方云悔辞赋，奇字扬其波。一朝起符命，投阁又如何。求鱼薄阳鱎，取女勿倚市。愔愔轩后琴，黄中见通理。肆夏与采齐，吾怀汉中垒。袅蹄虽不成，新序书甚美。天方混夷夏，百氏纷驾说。世无戴晋人，尧舜犹一吷。名誉值几钱，小儿尚风烈。谁云理棼丝，棼丝方百结。劫运如溃痈，固亦待其熟。望夷鹿为马，神媪方夜哭。如分以相偿，不劳计赢绌。君看未来果，随地皆可读。蟪蛄及蜉蝣，生意何草草。漠漠雨中花，绵绵思远道。昊天方疾威，盛年慎自保。西北有凉风，浮云迹如扫。
和刘通叔瑞潞岁莫杂诗并序·其一
作者：严复
朝代：清

衰世多幽忧，还家拟扫轨。冠山抗茅茨，万象成曲几。谁云出岫云，复作出山水。逃空事不成，乃见似人喜。
和刘通叔瑞潞岁莫杂诗并序·其七
作者：严复
朝代：清

劫运如溃痈，固亦待其熟。望夷鹿为马，神媪方夜哭。如分以相偿，不劳计赢绌。君看未来果，随地皆可读。
和刘通叔瑞潞岁莫杂诗并序·其三
作者：严复
朝代：清
体裁：古风

少壮但回翔，忽尔霜双鬓。衰老已足嗟，更遣纷疾疢。未经解一牛，齿冷无厚刃。世运有平陂，盛年那可闰。
和刘通叔瑞潞岁莫杂诗并序·其二
作者：严复
朝代：清
体裁：古风

东坡与子由，诗句每恻楚。终身彭城梦，未遂对床雨。老泉玉渊洄，弥感青松树。读君告哀文，舌挢不能语。
和刘通叔瑞潞岁莫杂诗并序·其五
作者：严复
朝代：清
体裁：古风

求鱼薄阳鱎，取女勿倚市。愔愔轩后琴，黄中见通理。肆夏与采齐，吾怀汉中垒。袅蹄虽不成，新序书甚美。
和刘通叔瑞潞岁莫杂诗并序·其八
作者：严复
朝代：清
体裁：古风

蟪蛄及蜉蝣，生意何草草。漠漠雨中花，绵绵思远道。昊天方疾威，盛年慎自保。西北有凉风，浮云迹如扫。
和刘通叔瑞潞岁莫杂诗并序·其六
作者：严复
朝代：清
体裁：古风

天方混夷夏，百氏纷驾说。世无戴晋人，尧舜犹一吷。名誉值几钱，小儿尚风烈。谁云理棼丝，棼丝方百结。
和刘通叔瑞潞岁莫杂诗并序·其四
作者：严复
朝代：清
体裁：古风

子云不解事，著书空尔多。浑沦逮无间，巨细非一科。方云悔辞赋，奇字扬其波。一朝起符命，投阁又如何。
和夏穗卿二首·其一
作者：严复
朝代：清
体裁：古风

男儿贵自我，安用五车书。老聃岂不云，先王有蘧庐。日月贵常新，光景乃足娱。东鲁彼何人，两马从一车。凤皇日以远，河水不出图。临流叹洋洋，作计讵尔疏。接舆兴狂歌，疾去不为徐。安知非微旨，信宿更难居。峨冠读黄唐，田陇成丘虚。坐令三千载，民气郁不舒。吾方骋雄辔，高步天演衢。努力追来者，剿说供驱除。回头视东鲁，微茫存有无。
和夏穗卿二首·其二
作者：严复
朝代：清
体裁：古风

微尘如恧国，治具有不张。闭门谢宾友，偃息常在床。遥闻鶗鴂叫，百草惨不芳。境孤心已莞，道屈神难王。颇同净名意，吾疾非膏肓。恨不插两翅，倒景凌风翔。举头叱星辰，遵彼汉成行。炮烹群龙孽，煮海使为汤。纤微去人害，噆血靡蚊虻。愚公进一篑，夸父走且僵。皇人各受谷，容成弹清商。惜哉钧天舞，上帝亦淫荒。弱丧苦不归，安用歌履霜。金泥与玉检，求彼名山藏。至道不终隐，逝将发其光。
和寄朝鲜金泽荣
作者：严复
朝代：清

垒块都消酒盏中，存亡几楚付玄同。难求系日绳千尺，且觅埋忧地一弓。世事了如春梦过，夜潮还与故乡通。新年归雁烦相语，浿水波寒莫更东。要眇朱弦寂寞观，得诗何异锦千端。古原落木作秋雨，大海回飙生紫澜。犹有风流追正始，由来窈窕恶华丹。三闾泽畔真憔悴，未害能滋九畹兰。浮云西北望神州，海水群飞迥作愁。他日南公能说楚，当年箕子未臣周。应怜巢燕看新主，忽见江梅忆故丘。莫更是非论马指，从今不系是虚舟。
和寄朝鲜金泽荣·其一
作者：严复
朝代：清

垒块都消酒盏中，存亡几楚付玄同。难求系日绳千尺，且觅埋忧地一弓。世事了如春梦过，夜潮还与故乡通。新年归雁烦相语，浿水波寒莫更东。
和寄朝鲜金泽荣·其一
作者：严复
朝代：清
体裁：七言律诗

垒块都消酒盏中，存亡凡楚付玄同。难求系日绳千尺，且觅埋忧地一弓。世事了如春梦过，夜潮还与故乡通。新年归雁烦相语，浿水波寒莫更东。
和寄朝鲜金泽荣·其三
作者：严复
朝代：清

浮云西北望神州，海水群飞迥作愁。他日南公能说楚，当年箕子未臣周。应怜巢燕看新主，忽见江梅忆故丘。莫更是非论马指，从今不系是虚舟。
和寄朝鲜金泽荣·其三
作者：严复
朝代：清
体裁：七言律诗

浮云西北望神州，海水群飞迥作愁。他日南公能说楚，当年箕子未臣周。应怜巢燕看新主，忽见江梅忆故邱。莫更是非论马指，从今不系是虚舟。
和寄朝鲜金泽荣·其二
作者：严复
朝代：清

要眇朱弦寂寞观，得诗何异锦千端。古原落木作秋雨，大海回飙生紫澜。犹有风流追正始，由来窈窕恶华丹。三闾泽畔真憔悴，未害能滋九畹兰。
和江叔海韵
作者：严复
朝代：清
体裁：七言律诗

七岁江头见好春，谁令晚节傍风尘。撑肠那有五千卷，脱颖仍随十九人。高咏怜君诗笔健，剧谈应共岁华新。元宵莫惜炉头醉，河汉疏星渐向晨。
和荆公
作者：严复
朝代：清
体裁：古风

无惧真为宝，非兹不得生。禅门讲座下，所得尽平平。国破犹能战，家亡尚力耕。生天成佛者，都是有牺牲。
和荆公咏月
作者：严复
朝代：清

寒光清影蟾随兔，此语吾知喻得君。不道玉川悲月蚀，虾蟆以外更无云。持管分明象可觇，冰轮无数火山熸。日光分与为圆缺，那有常仪桂兔蟾。
和荆公咏月·其一
作者：严复
朝代：清

寒光清影蟾随兔，此语吾知喻得君。不道玉川悲月蚀，虾蟆以外更无云。
和荆公咏月·其二
作者：严复
朝代：清

持管分明象可觇，冰轮无数火山熸。日光分与为圆缺，那有常仪桂兔蟾。
和荆公子贡
作者：严复
朝代：清
体裁：七言绝句

赐也才贤擅外交，一言三敌起纷淆。存亡所计惟宗国，翻覆何须与訾謷。
和荆公怀旧
作者：严复
朝代：清
体裁：七言绝句

少年辛苦头仍黑，老大优游已白头。悟得随缘薪尽理，始知霜鬓不因愁。
和荆公悯儒坑
作者：严复
朝代：清
体裁：七言绝句

范雎蔡泽兼商鞅，知足强秦不庇身。若道学葵先卫足，称诗发冢政能臣。
和荆公谢安
作者：严复
朝代：清
体裁：七言绝句

清谈岂必能亡晋，法令如何可过秦。天子骄昏臣隶谄，天能无意救斯民。
和荆公贾生
作者：严复
朝代：清
体裁：七言绝句

古人名位心原淡，绛灌何能沮贾生。赋鵩深情人不解，祗言未得作公卿。
和荆公辱井
作者：严复
朝代：清
体裁：七言绝句

奢淫何至终亡国，可是君心不两谋。却怪欧罗今日事，利于刀剑巧倡优。
和荆公适意
作者：严复
朝代：清

灯火年年作近邻，韦编汗简苦陈陈。不知适意缘何事，祇信捐书一语真。
和荆公适意
作者：严复
朝代：清
体裁：七言绝句

镫火年年作近邻，韦编汗简苦陈陈。不知适意缘何事，只信捐书一语真。
和郭春榆宗伯韵
作者：严复
朝代：清

樗散难扶大雅轮，况教委佩更垂绅。敢云一骨堪当御，所喜明时尚作人。晓日群飞珠树鹤，祥云争绕玉山麟。纵然武实标新尚，稽古风流迹未堙。寤寐文明运属离，虞渊国步尚能追。膏肓坐少三年艾，隅腹今争几著祺。国命长仍存礼俗，人生难是受恩知。春云压水东风紧，湛湛长江起远思。
和郭春榆宗伯韵·其一
作者：严复
朝代：清

樗散难扶大雅轮，况教委佩更垂绅。敢云一骨堪当御，所喜明时尚作人。晓日群飞珠树鹤，祥云争绕玉山麟。纵然武实标新尚，稽古风流迹未堙。
和郭春榆宗伯韵·其二
作者：严复
朝代：清

寤寐文明运属离，虞渊国步尚能追。膏肓坐少三年艾，隅腹今争几著祺。国命长仍存礼俗，人生难是受恩知。春云压水东风紧，湛湛长江起远思。
和郭春榆宗伯韵·其二
作者：严复
朝代：清
体裁：七言律诗

寤寐文明运属离，虞渊国步尚能追。膏肓坐步三年艾，隅腹今争几著棋。国命长仍存礼俗，人生难是受恩知。春云压水东风紧，湛湛长江起远思。
咏雪击钵吟
作者：严复
朝代：清
体裁：七言绝句

光摇大泽龙蛇蛰，冻合村墟乌雀饥。明月高高台万尺，自披风帽阅琉璃。
咏雪和子善先生
作者：严复
朝代：清

静闻冰雹响沙沙，坐觉寒威战齿牙。忽忆长安儿女小，应怜乡里梦魂赊。蝗蝻见说无遗种，花果翻惊有冻芽。病想江亭阅芦海，何年缟带见随车。
咏雪诗四首为兰甥作·其一
作者：严复
朝代：清
体裁：七言绝句

北风着意剪鹅毛，地籁先惊众窍号。谁把琼瑶装法□，谢家飞絮满亭皋。
咏雪诗四首为兰甥作·其三
作者：严复
朝代：清
体裁：七言绝句

袁安一卧漫称高，范叔何人更赠袍。寒气侵人眠不得，赵温饮酒读离骚。
咏雪诗四首为兰甥作·其二
作者：严复
朝代：清
体裁：七言绝句

咏絮庭前弄彩毫，群仙玉戏恣翔翱。未须白战论工拙，早让深闺得锦袍。
咏雪诗四首为兰甥作·其四
作者：严复
朝代：清
体裁：七言绝句

廉纤雨后北风高，满院寒光映宝刀。入地遗蝗定千尺，丰年预兆乐陶陶。
咏雪诗四首为兰甥作熊季贞病起抱其兄季廉之孤取影寄余索诗为成八章以明德之后必有达人为韵·其一
作者：严复
朝代：清
体裁：古风

贤兄昔在日，抗志造世英。轩然入世网，百莠擢一粳。良苗不待秋，玉树忽已倾。时会犹非欤，吾欲诹天明。
哭林晚翠
作者：严复
朝代：清
体裁：五言排律

相见及长别，都来几昼昏。池荷清逭暑，丛桂远招魂。投分欣倾盖，湛冤痛覆盆。不成扶耎弱，直是搆恩怨。忆昨皇临极，殷忧国命屯。侧身求辅弼，痛哭为黎元。大业方鸿造，奇才各骏奔。明堂收杞梓，列辟贡玙璠。岂谓资群策，翻成罪莠言。衅诚基近习，祸已及亲尊。惝恍移宫狱，呜呼养士恩。人情方翕訾，天意与偏反。夫子南州彦，当时士论存。一枝翘国秀，三峡倒词源。荐剡能为鹗，雄图欲化鲲。杨谭同御席，江郑尽华轩。卿月辉东壁，郎星列井垣。英奇相榰柱，契合互攀援。重译风皆耸，中兴势已吞。忽惊啼晚鴂，容易刈芳荪。古有身临穴，今无市举幡。血应漂地轴，精定叫天阍。犹有深闺妇，来从积德门。抚弦哀寡鹄，分镜泣孤鸳。加剑思牵犬，争权遇偾豚。空闻矜庶狱，不得见传爰。投畀宁无日，群昏自不论。浮休齐得丧，忧患塞乾坤。上帝高难问，中情久弗谖。诗篇同乘杌，异代得根原。莫更秦头责，休将朕舌扪。横流看处处，只合老邱樊。
哭林晚翠
作者：严复
朝代：清

相见及长别，都来几昼昏。池荷清逭暑，丛桂远招魂。投分欣倾盖，湛冤痛覆盆。不成扶软弱，直是构恩怨。忆昨皇临极，殷忧国命屯。求侧身求辅弼，痛哭为黎元。大业方鸿造，奇才各骏奔。明堂收杞梓，列辟贡玙璠。岂谓资群策，翻成罪莠言。衅诚基近习，祸已及亲尊。惝恍移宫狱，呜呼养士恩。人情方翕訾，天意与偏反。夫子南州彦，当时士论存。一枝翘国秀，三峡倒词源。荐剡能为鹗，雄图欲化鲲。杨谭同御席，江郑尽华轩。卿月辉东壁，郎星列井垣。英奇相支柱，契合互攀援。重译风皆耸，中兴势已吞。忽惊啼晚鴂，容易刈芳荪。古有身临穴，今无市举幡。血应漂地轴，精定叫天阍。犹有深闽妇，来从积德门。抚弦哀寡鹄，分镜泣孤鸳。加剑恩牵犬，争权遇僓豚。空闻矜庶狱，不得见传爰。投畀宁无日，群昏自不论。浮休齐得丧，忧患塞乾坤。上帝高难问，中情久弗谖。诗篇同乘杌，异代得根原。莫更秦头责，休将朕舌扪。横流看处处，祇合老邱樊。
哭项城归榇·其一
作者：严复
朝代：清
体裁：五言律诗

近代求才杰，如公亦大难。六州悲铸错，末路困筹安。四海犹群盗，弥天戢一棺。人间存信史，好为辨贤奸。
哭项城归榇·其三
作者：严复
朝代：清
体裁：五言律诗

夙承推奖分，及我未衰时。积毁能销骨，遗荣屡拂衣。持颠终有负，垂老欲畴依。化鹤归来日，人民认是非。
哭项城归榇·其二
作者：严复
朝代：清
体裁：五言律诗

霸气中原歇，吾生百六丁。党人争约法，舆论惜精灵。雨洒蛟龙匣，风微燕雀厅。苍苍嵩室暮，极眼望云軿。
喜雨
作者：严复
朝代：清
体裁：古风

海水群飞不族云，方田槁起龟背文。禾枯豆死麦苗焚，沟车遍蹋劳骸筋。阴阳隔并古常闻，祷请有事吏与君。匡居闵然忧耕耘，仰天叩头断腥荤。微意乃为神所勤，晓凉泛洒云氤氲。迨三之日沛无垠，家人妇子交欣欣。退之默祷开衡氛，耳目虽悦私慇勤。岂若吾意关黎元，华阳乖龙方策勋，作诗聊以张吾军。
喜韬庵至·其一
作者：严复
朝代：清
体裁：七言律诗

丈夫出处岂身谋，猿鹤难分乐与忧。伏枥傥忘千里志，入山已作廿年游。如闻饮啄皆前定，且喜谈谐得自由。耳目聪强腰脚健，于公此外更何求。
喜韬庵至·其三
作者：严复
朝代：清
体裁：七言律诗

更无夜气识金银，望眼东南极八闽。旧说明珠长被褐，新欣大雅出扶轮。勿言地脉伤镌凿，伫看云軿走隐邻。瓢裂不须忧众举，果然一气转洪钧。
喜韬庵至·其二
作者：严复
朝代：清
体裁：七言律诗

也知天未丧斯文，大义孤危孰与存。尽黜才华见真性，总来辛苦为黎元。陆沈震旦终须复，天纵儒童待汝尊。但道菤葹今好在，未须流涕忆芳荪。
喜韬庵至孙师郑先德讷夫先生尝从征廓尔喀得一拳石名之曰佛云奉讳奔丧途中病故洪杨之乱石不知所终师郑倩人作图并其先德画稿都为一卷索题·其一
作者：严复
朝代：清
体裁：五言绝句

应是军中画，流传付子孙。遥知沾笔夜，魂魄恋江村。
壬子六十生辰涛园有诗今年丁巳涛园亦六十矣即次其韵并效其体为赠
作者：严复
朝代：清
体裁：古风

威弧不悬今六霜，三辅大水鱼龙狂。群公已就兔三窟，遗老尽作龟六藏。只馀文笔写孤愤，公与奎壁争光芒。东阳中丞世忠教，六十始归犹清扬。庚子国本起摇荡，互市幸保东南场。鼎沦泗水吾逝矣，色难腥腐神惨伤。离忧不取醇妇近，行乐颇恐儿童妨。属者拂袖至京国，平原十日亦飞觞。问君兹行竟何得，但泣琼瑰盈奚囊。聊书数语祝君寿，老怀欲溢乌丝行。群盗如毛旱且潦，更看何地容耕桑。
天净沙·其一
作者：严复
朝代：清
体裁：词

花枝楼上独眠。人间似水流年。一日回肠九遍。几时重见。凭栏望眼成穿。
天净沙·其三
作者：严复
朝代：清
体裁：词

梦中裙带箜篌。谁知见了还休。隔坐娇波双溜。销魂难又。眉间眼里心头。
天净沙·其二
作者：严复
朝代：清
体裁：词

凄风门外做寒。䙰褷秃柳江潭。绣幕兰房不暖。一声长叹。带围别后添宽。
太夷继作有被刖诸语见靳乃为复之
作者：严复
朝代：清
体裁：古风

吾闻过缢门，相戒勿言索。人情讳失败，常恐遭发襮。无心与枨触，己若肌受烙。更遣出胜家，十倍加毒螫。少日贱子贱，身世随所遌。与官充水手，自审非其脚。不祥固金性，时时冶中跃。每逢高轩过，气欲偃溟渤。慑然为之下，肩耸足自躩。窃问客何操，乃尔执旁魄。咸云科目人，转眴皆台阁。不者亦清流，师友动寥廓。忽尔大动心，男儿宜此若。私携媲皇坟，背人事钻灼。更贾国子生，秋场期有穫。谁知不量分，铅刀无一割。当时利市者，自有干与莫。荧冥短檠镫，悽惨长屈蠖。无何八股亡，大耻末由濯。晚虽蒙荐赏，何异遭呼蹙。所以平生谈，于此尤刻轹。内实抒宿愤，外示昌新学。昨者读君文，犹病得发药。严整比治军，交通觇脉络。始悟未成枭，不止禄命恶。向令能如斯，一第自可博。得失岂偶然，了了见强弱。顾惟仁人意，合与隐穷涸。奈何恣嘲弄，谢语皆嗢噱。直使釱趾囚，再受两胫斮。却愿复制科，席帽仍突兀。垂老飞冲天，间执谑者虐。作诗想见諆，更请加镌凿。
如梦令·答某女士
作者：严复
朝代：清
体裁：词

赠我琼瑶一纸。记说暮山凝紫。何许最关情，云裂夕阳千里。罗绮。罗绮。中有清才如此。
如梦令·记梦
作者：严复
朝代：清
体裁：词

一朵红云高捧。月射回波泼汞。哀笛起中流，九万玉龙齐涌。怔悚。怔悚。遥夜喧呼船重。
孙师郑先德讷夫先生尝从征廓尔喀得一拳石名之曰佛云奉讳奔丧途中病故洪杨之乱石不知所终师郑倩人作图并其先德画稿都为一卷索题·其二
作者：严复
朝代：清
体裁：五言绝句

一片灵山石，天酬忠孝姿。何能居恶浊，归去作须弥。
寄太夷·其一
作者：严复
朝代：清
体裁：五言绝句

世乱怜樗散，家贫仰鬻书。相看六年别，白了几茎须。
寄太夷·其二
作者：严复
朝代：清
体裁：五言绝句

脉脉望江南，吴淞秋水深。殷勤二十字，为寄万重心。
寄太微日本
作者：严复
朝代：清
体裁：七言律诗

尔泛楼船去使倭，怜余卧病独悲歌。三年梦逐沧波远，万里书传涕泪多。娇女宁亲聊慰藉，霸才无主悔蹉跎。耦耕约与论文赏，为报流光似掷梭。
寄太微日本
作者：严复
朝代：清

尔泛楼船去使倭，怜馀卧病独悲歌。三年梦逐沧波远，万里书传涕泪多。娇女宁亲聊慰藉，霸才无主悔蹉跎。耦耕约与论文赏，为报流光似掷梭。
寄怀宁胡渊如
作者：严复
朝代：清
体裁：七言律诗

皖公山色落杯中，日日江船去向东。百里占星人恰聚，十年树木计真同。当春小雨忧侵梦，早岁瘦梨泣转蓬。莫怪浩歌情内热，中原辙迹未交通。
寄散原
作者：严复
朝代：清

已回春燕数鲥鱼，目断南云少尺书。可有园林成独往，倘缘花月得相于。江湖无地栖饥凤，朝暮何年了众狙。说与闭门无己道，去年诗句太勤渠。
寄散原
作者：严复
朝代：清
体裁：七言律诗

已回春雁数鲥鱼，目断南云少尺书。可有园林成独往，倘缘花月得相于。江湖无地栖饥凤，朝暮何年了众狙。说与闭门无己道，去年诗句太勤渠。
寄苏戡
作者：严复
朝代：清

江南一别今三载，书到樱花想未开。李白世人皆欲杀，陶潜吾驾固难回。诗应有子传家学，事去无端感霸才。满眼瞻乌方靡止，可能安稳卧淞隈。
寄陈仲勉
作者：严复
朝代：清

七年归老卧江隈，揽揆筵开赏玉梅。南北相望馀寿骨，沧桑百感人深杯。颍川故事卿惭长，涑水名言德胜才。准拟布帆挂无恙，抠衣犹得侍尊罍。
寄陈仲勉
作者：严复
朝代：清
体裁：七言律诗

七年归老卧江隈，揽揆筵开赏玉梅。南北相望馀寿骨，沧桑百感入深杯。颍川故事卿惭长，涑水名言德胜才。准拟布帆挂无恙，抠衣犹得侍尊罍。
对联
作者：严复
朝代：清
体裁：联

临水登山，时有真乐；养花观画，外无俗情。
对联
作者：严复
朝代：清
体裁：联

丹徒布衣未可量；竟陵主簿极多闻。
对联
作者：严复
朝代：清
体裁：联

斜日穿窗飞野马；暑风蚀米长强羊。
寿康更生六十
作者：严复
朝代：清
体裁：古风

五十已过六十来，先生年寿天所开。昌期五百觏名世，下视馀子犹舆台。初闻发挥邵公学，微言大义穷根荄。箴膏发墨说三世，儒林传宝如玉杯。河汾乐旨比洙泗，陶铸薛魏为骞回。泰山不数孙明复，亦有石介称徂徕。朅来光范上封事，陈十二策驱风雷。鸿毛遇顺古何为，不待六月风背培。岂料违天作苌叔，碧血危使后人哀。乘桴浮海适异国，廿载邱庐方重回。喜马势横落机直，足迹所掩吁艰哉。嫠妇不恤身已殒，未荷赦诏终愁猜。麻姑云车指阳路，莽莽东海方扬埃。家居纤儿共撞坏，经始谁识桷与榱。声嘶口沫诉不忍，鲛人泪落皆琼瑰。今年悬弧逢闰月，仁气蕴积基恢台。述惟踔过二百韵，炙輠犹见诗人才。鄙夫六十又加五，发背久已成黄鲐。平生所学哀所用，末路潦倒尤堪咍。相望南北跂丰采，抠衣梦想趋隅隈。国家殷忧野多垒，甘陵北部今谁魁。心之精微岂能尽，聊助小雅赓台莱。
寿曾伯厚·其一
作者：严复
朝代：清
体裁：五言律诗

怜君不得意，白首客京师。入社添佳句，持门有好儿。家贫身总健，世易意犹疑。晚节应尤美，桐孙茁九枝。
寿曾伯厚·其二
作者：严复
朝代：清
体裁：五言律诗

群盗知廉吏，疲氓识好官。处膏能不润，履险乃常安。积案闲三木，长虹枭两竿。至今蜀父老，说尹尚汍澜。
尉迟杯
作者：严复
朝代：清
体裁：词

愁难了。更泚笔、觅谱填凄调。由来拨断朱弦，总为知音人少。心肝漫呕，肠胃向、吴门几回绕。问秋花、不管闲愁，底将陶令催老。因思那日春浓，怯拈蕊攀条，上掌花拗。缘薄三生吹箫侣，赢此际、为情颠倒。伤今后、山遥水远，更无分、红霞夜共噍。但从伊、地老天荒，梦魂常自煎搅。
巩金瓯国歌词
作者：严复
朝代：清
体裁：词

巩金瓯，承天帱。民物欣凫藻。喜同袍。清时幸遭。真熙皞。帝国苍穹保。天高高。海滔滔。
己未七夕
作者：严复
朝代：清

露轻河淡月弓弯，佳节如今总等闲。投老怕听儿女事，毕生自著黠痴间。凄凉旧约留钗钿，仿佛灵风响佩环。云锦已归韩吏部，海槎载石是空还。
己未七夕
作者：严复
朝代：清
体裁：七言律诗

露轻河淡月弓弯，佳节如今总等闲。投老怕听儿女事，毕生自著黠痴间。凄凉旧约留钗钿，髣髴灵风响佩环。云锦已归韩吏部，海槎载石是空还。
己未元旦郊外赏雪次金梅生韵
作者：严复
朝代：清
体裁：古风

雪后登山索微径，元日何人动高兴。自怜一病滞天涯，骑岁寒霖隔窗听。云烟过眼诚非真，且喜尊前迹未陈。多君火速催诗债，寄与长安卧雪人。
己未福州西湖修禊题宛在堂
作者：严复
朝代：清

泽门晢与邑中黔，宛在堂深共盍簪。不作遨头惊俗眼，自怜病肺废高吟。旷观惟有千秋往，把玩曾无一晌今。太息东阳又黄土，朱弦谁为抚牙琴。四围山色蘸湖光，何代堂堂出此堂。宗派都成人几许，溯洄同在水中央。雌雄岂必分杭颖，文献从教数李常。甲子岂关吾辈事，且收悽叹付流觞。
己未福州西湖修禊题宛在堂·其一
作者：严复
朝代：清

泽门晢与邑中黔，宛在堂深共盍簪。不作遨头惊俗眼，自怜病肺废高吟。旷观惟有千秋往，把玩曾无一晌今。太息东阳又黄土，朱弦谁为抚牙琴。
己未福州西湖修禊题宛在堂·其一
作者：严复
朝代：清
体裁：七言律诗

泽门晰与邑中黔，宛在堂深共盍簪。不作遨头惊俗眼，自怜病肺废高吟。旷观惟有千秋往，把玩曾无一晌今。太息东阳又黄土，朱弦谁为抚牙琴。
己未福州西湖修禊题宛在堂·其二
作者：严复
朝代：清
体裁：七言律诗

四围山色蘸湖光，何代堂堂出此堂。宗派都成人几许，溯洄同在水中央。雌雄岂必分杭颍，文献从教数李常。甲子岂关吾辈事，且收悽叹付流觞。
己未福州西湖修禊题宛在堂·其二
作者：严复
朝代：清

四围山色蘸湖光，何代堂堂出此堂。宗派都成人几许，溯洄同在水中央。雌雄岂必分杭颖，文献从教数李常。甲子岂关吾辈事，且收悽叹付流觞。
张珍午天津寄诗率答
作者：严复
朝代：清

今岁长安溽暑蒸，东南战鼓况相仍。使君论事同观火，诗句投人似饮冰。苦雨作歌思广厦，导迷何佛是燃灯。幼安辽海犹容榻，愁绝虞翻望吊蝇。
张珍午天津寄诗率答
作者：严复
朝代：清
体裁：七言律诗

今岁长安溽暑蒸，东南战鼓况相仍。使君论事同观火，诗句投人似饮冰。苦雨作歌思广厦，导迷何佛是燃镫。幼安辽海犹容榻，愁绝虞翻望吊蝇。
得啸桐杭州书
作者：严复
朝代：清
体裁：七言律诗

闻瘦惊寒自觉衰，为君长语复长悲。天心仁爱非无望，士气凋伤岂易为。末俗见容如宿瘿，全家将影照危凘。紫门上扫梅花片，冻雀饥来更啄枝。
怀吕开州
作者：严复
朝代：清

盖代循良宰，吾思吕太微。临财如触热，好善惄輖饥。至孝神应泣，论文瑟已希。墓田今宿草，黄鸟绕林飞。
怀杨崎
作者：严复
朝代：清

不反杨崎廿载强，李坨依旧挂斜阳。鳌头山好浮佳气，踦角风微簇野航。水鸟飞来还径去，黄梅香远最难忘。何从更做莼鲈语，东海如今已种桑。
怀阳崎
作者：严复
朝代：清
体裁：七言律诗

不反阳崎廿载强，李垞依旧挂斜阳。鳌头山好浮佳气，埼角风微簇野航。水鸟飞来还径去，黄梅香远最难忘。何从更作莼鲈语，东海如今已种桑。
患气
作者：严复
朝代：清
体裁：五言律诗

患气惊身老，离群拟陆沈。生涯衣食住，人理去来今。牢落居何世，荒芜念旧林。南依邱垄在，不必祝鸿冥。
患气
作者：严复
朝代：清

患气惊身老，离群拟陆沈。生涯衣食住，人理去来今。牢落居何世，荒芜念旧林。南依邱垄在，不必祝鸿音。
戊戌八月感事
作者：严复
朝代：清
体裁：五言律诗

求治翻为罪，明时误爱才。伏尸名士贱，称疾诏书哀。燕市天如晦，宣南雨又来。临河呜犊叹，莫遣寸心灰。
戊戍八月感事
作者：严复
朝代：清

求治翻为罪，明时误爱才。伏尸名士贱，称疾诏书哀。燕市天如晦，宣南雨又来。临河鸣犊叹，莫遣才心灰。
挽何眉生联
作者：严复
朝代：清
体裁：联

行清而夷，意简而惠，若此乃不永年，天乎难问；知吾时穷，哀吾志屈，遽尔竟成长往，余将畴依。
挽吴挚父京卿
作者：严复
朝代：清

仙舟几日去东瀛，梁木归来忽就倾。难遣此哀惟后死，忍将不哲累先生。人间鸡壅方为帝，海内雄文孰继声。地下倘逢曾太傅，定知老泪各纵横。
挽吴汝纶联
作者：严复
朝代：清
体裁：联

平生风义兼师友；天下英雄惟使君。
挽庚子五忠联
作者：严复
朝代：清
体裁：联

善战不败，善败不亡，疏论廷诤，动关至计；主忧臣辱，主辱臣死，皇天后土，式鉴精忠。
挽张之洞联
作者：严复
朝代：清
体裁：联

庶政视舆论为从违，造膝所陈，实统夫新知旧学；遗疏与伊训相表里，同胞异日，会思此老生常谈。
挽张百熙
作者：严复
朝代：清
体裁：联

谓公来日方长，为清时丕焕新猷，画索开疆，功名接武曾胡左；讵尔昊天弗吊，不中国憖遗一老，山颓人萎，太息同声亚美欧。
挽文廷式联
作者：严复
朝代：清
体裁：联

兰以香而焚，膏以明而煎，同彼龚生，天年竟夭；有拔使之起，孰挤使之止，嗟我子敬，人琴俱亡。
挽李鸿章
作者：严复
朝代：清
体裁：联

使先时竟用其谋，知成功之不止此；倘晚节无以自见，则士论又当何如。